
Kopsavilkums par sabiedrības iebildumiem un priekšlikumiem 

Jūras plānojuma 2030 un tā Vides pārskata projektu publiskajā apspriešanā  

Priekšlikumi izkārtoti atbilstoši Jūras plānojuma 2030 2. redakcijas dokumenta struktūrai, sākot ar vispārīgiem priekšlikumiem
	Nr.
p.k.
	Iesniedzējs
	Iesniegtā iebilduma/
priekšlikuma būtība
	Ņemts vērā/
nav ņemts vērā
	Skaidrojums ar precizēto redakciju 

/vai Pamatojums, ja iebildums/priekšlikums
nav ņemts vērā

	Vispārīgie priekšlikumi

	1. 
	Satiksmes ministrija
	Vispārējie komentāri

•
Plānojuma tekstā vairākās vietās tiek minēts 2050.gads. Lūdzam izvērtēt, vai norāde uz minēto gadu ir korekta, ņemot vērā, ka Plānojums ir paredzēts līdz 2030.gadam.
	Daļēji ņemts vērā
	2050. gads pieminēts saistībā ar prognozēm, kas parāda ilgtermiņa attīstības tendences arī pēc Jūras plānojuma (turpmāk – JP) īstenošanas termiņa beigām. 

	2. 
	Satiksmes ministrija
	•
Ņemot vērā, ka Plānojums paredzēts nākamo 12 gadu periodam, statistikai būtu vēlams lietot aktuālākus pētījumu datus. Piemēram, attiecībā uz nozveju dokumentā pašreiz tiek izmantoti BIOR 2013. un 2015.gada dati , attiecībā uz tūrisma eksportu un reģistrēto jahtu skaitu – 2012. un 2014.gada dati (43., 44.lpp.), attiecībā uz VES jaudas pieaugumu – 2009.gada dati (10.attēls).
	Daļēji ņemts vērā
	JP sadaļā 3.8. Tūrisms un rekreācija precizēts teikums par reģistrēto jahtu skaitu Latvijā izteikts šādā redakcijā: 

“Reģistrēto jahtu skaits Latvijā 2017.gadā kopā pieaudzis par 27 un sasniedzis 643 ar tendenci pastāvīgi palielināties.”

Pašreiz par nozvejas apjomiem 2013. un 2015.gada dati ir jaunākie pieejamie telpai piesaistītie dati. 

10.attēls uzskatāmi parāda aptuveno VES jaudu pieaugumu un saskan ar jaunākas publiski pieejamās informācijas aplēsēm par jaudas pieaugumu.

	3. 
	Satiksmes ministrija
	•
Lūdzam veikt šajā atzinumā minētajam atbilstošus precizējumus arī citos plānojuma dokumentos.
	Ņemts vērā
	Atbilstoši precizējumiem JP pamatdokumentā, precizējumi veikti arī kopsavilkumā un Vides pārskatā.

	4. 
	Rīgas plānošanas reģions
	RPR ierosina pievērst uzmanību Jūras plānojuma 2030 “Stratēģiskās daļas” un “Jūras telpas izmantošanas daļas” savstarpējai saskaņotībai – Jūras telpas prioritāšu un risinājumu vienotam ietvaram. Dokumentā grūti atrast sasaisti starp “Stratēģiskajā daļā” ietverto Jūras izmantošanas ilgtermiņa redzējumu un “Jūras telpas izmantošanas daļā” ietverto Konceptuālo ietvaru un Jūras telpas izmantošanas prioritātēm. Aicinām pilnveidot Jūras plānojumu 2030 ar shematisku informāciju, kas atspoguļo dokumenta minēto sadaļu sasaisti un prioritāšu, risinājumu, izmantošanas veidu un objektu savstarpējo struktūru un hierarhiju.
	Ņemts vērā 
	Sadaļā 4 precizēts 35. attēls, norādot Stratēģiskās daļas” un “Jūras telpas izmantošanas daļas” sasaisti un tā nosaukumu izsakot šādā redakcijā:

“35. attēls. Ilgtermiņa redzējuma ietvaros izvirzītās prioritātes un stratēģiskie mērķi”

Sadaļa “6. Plānojuma īstenošana un tā aktualizācija” apakšadaļas “6.1. Plānojuma īstenošana” svītrota trešā rindkopa un otrā rindkopa papildināta ar teikumu šādā redakcijā: “JP stratēģisko un telpisko prioritāšu īstenošanai ir noteikti stratēģiskie mērķi un uzdevumi (skatīt 38.attēlu un 6. tabulu), kas īstenojami iesaistīto institūciju esošā budžeta ietvaros, vai piesaistot ārvalstu finanšu palīdzības līdzekļus.”, kā arī 38. attēlu šādā redakcijā: “38. attēls. “Stratēģiskās daļas” un “Jūras telpas izmantošanas daļas” savstarpējā sasaiste”

	5. 
	Pasaules Dabas Fonds
	2.
Lai veicinātu Baltijas jūras stāvokļa uzlabojumus, reģiona valstīm ir jātiecas uz sadarbību un kopēju risinājumu izveidi (eitrofikācijas un barības vielu noplūdes mazināšana, bioloģiskās daudzveidības saglabāšana, klimata pārmaiņu seku mazināšana un adaptācija, bīstamo vielu noplūdes mazināšana, un jūrlietu un to saistošo nozaru integrēšana). Taču sadarbība būtu arī jāveicina valsts līmenī iesaistot dažādas interešu grupas kā piemēram zinātni un pētniecību, lai nodrošinātu informācijas pieejamību visos interešu grupu līmeņos, privātā sektora iesaisti, zināšanu apmaiņa un labās prakses veicināšanu, sabiedrības aktīva līdzdalību. 


	Nav ņemts vērā
	Šie ir jautājumi, ko risina nevis JP ietvaros, bet gan Pasākumu programmas laba jūras vides stāvokļa panākšanai ietvaros. 

Plānā "Pasākumu programma laba jūras vides stāvokļa panākšanai 2016.-2020. gadā" (turpmāk - programma) paredzēti vairāki pasākumi, kas sasaucas ar priekšlikumu:
· Programmas rīcības virziena “RV1 Datu un informatīvās bāzes veidošana un analīzes veikšana (attiecībā uz D2 Svešās sugas), lai apzinātu un mazinātu svešo sugu izplatības risku” ietvaros paredzēts pasākums JVM1  P2 – “Pētījumi zināšanu bāzes uzlabošanai, lai noskaidrotu svešo sugu ietekmi uz jūras vidi”

· Programmas rīcības virziena “RV2 Datu un informatīvās bāzes uzlabošana piesārņojuma tendenču un īstenoto pasākumu efektivitātes novērtēšanai (attiecībā uz D5 Eitrofikācija). UBAP iekļauto pasākumu īstenošana eitrofikācijas mazināšanai” ietvaros paredzēti pasākumi:
· JVM3 P3 – “Monitoringa intensitātes kāpināšana nenoteiktības mazināšanai novērtējumam par piesārņojuma slodzi uz jūru. 2a)”

· JVM3 P4 – “Kvantificēt mežizstrādes radītās slodzes un izstrādātu efektīvus fosfora (P) slodžu samazināšanas pasākumus. (Augsnes erozijas pētījums) 2b)”
· Programmas rīcības virziena “RV3 Atkritumu rašanās novēršana, informācijas bāzes pilnveidošana, sabiedrības informētības līmeņa celšana (attiecībā uz D10 Jūru piesārņojošie atkritumi)” ietvaros paredzēti pasākumi:

· JVM6 - P4 – “Sabiedrības informēšanas un izglītošanas pasākumi”
· JVM6 – P5 – “Pētījumi zināšanu bāzes uzlabošanai par ūdens kolonnas piesārņojuma līmeni ar mikroskopiskajām plastikāta daļiņām”

· Programmas rīcības virziena “RV4 Informatīvais nodrošinājums un metodiskā vadība telpiskās aizsardzības pasākumu īstenošanai, t.sk. jūras izmantošanas veidu kumulatīvās ietekmes novērtēšanai” ietvaros paredzēts  pasākums: “TM1P1. Pētījumi EEZ un teritoriālajā jūrā, lai zinātniski pamatotu nepieciešamību iespējamu jaunu AJT izveidei un novērtētu zivju nārstam nozīmīgo teritoriju un zivju mazuļu uzturēšanās vietu izplatību”.

· Programmas rīcības virziena “RV5 Zināšanu un informācijas bāzes uzlabošana par jūras vides stāvokli, t.sk. sociālekonomiskajiem aspektiem” ietvaros paredzēts  pasākums: “Pētījumu veikšana zināšanu un informācijas bāzes uzlabošanai un nenoteiktības mazināšanai attiecībā uz D1, D2, D4, D6, D8, D11”

	6. 
	Pasaules Dabas Fonds
	5.
Piekrītam par zivju resursu ilgtspējīgu izmantošanu, jo barošanās un nārstošanas vietu un bioloģiskās daudzveidības saglabāšana ir svarīgs aspekts zivju resursu atjaunošanās procesos, lai nodrošinātu atbildīgu zivju patēriņu gan valsts, gan globālā līmenī.
	Ņemts vērā
	Pieņemts zināšanai.

	7. 
	Aizsardzības ministrija
	-
Vēršam Jūsu uzmanību, ka Teritorijas attīstības  plānošanas informācijas sistēmā (TAPIS) https://geolatvija.lv/geo/tapis3#document_12378 grafiskajā sadaļā atsevišķām kartēm būtu jānorāda koordinātu sistēmas nosaukumu, jāattēlo koordinātu tīkls, kā arī jānorāda izmantoto datu autorus.   
	Ņemts vērā

	Sadaļas “Ievads” pēdējā rindkopa precizēta, izsakot to šādā redakcijā: 

JP grafiskā daļa ietver šādas kartes: jūras atļautās izmantošana karte ar mēroga noteiktību 1:250 000, kā arī dažādas tematiskās kartes un kartoshēmas atbilstošos mērogos un Pasaules ģeodēzisko koordinātu sistēmā (World Geodetic System 1984) WGS 84.”


	8. 
	Latvijas Pašvaldību savienība
	4.
LPS lūdz ņemt vērā Rucavas novada domes norādīto: 

- Rucavas novada pašvaldība saskaņā ar valsts budžeta programmas “Mērķdotācijas pašvaldību pasākumiem” 2017. gadā ir izstrādājusi un apstiprinājusi koncepciju ”Papes ostas attīstības koncepcija 2018.-2028. gadam”, kurā noteikti Papes ostas attīstības mērķi, galvenie darbības virzieni un prioritātes to sasniegšanai. LPS lūdz izvērtēt Papes ostas iekļaušanu plānojumā. Ar “Papes ostas attīstības koncepciju 2018.-2028. gadam” var iepazīties:

http://www.rucava.lv/index.php/component/content/article/14-aktuali/2892-papes-ostas-attistibas-koncepcija. 

-
Rucavas novada pašvaldības Teritorijas plānojumā 2013. -2025. gadam nav plānots tālāks sauszemes pieslēgums Perspektīvajam elektropārvades kabeļu koridoram (K1), līdz ar to pašvaldībai, iespējams, būs nepieciešami Teritorijas plānojuma labojumi.
	Daļēji ņemts vērā

	Plānojuma grafiskā daļā ir iekļauta tikai esošā situācija, t.sk. oficiālās ostas. Valsts ilgtermiņa tematiskajā plānojumā Baltijas jūras piekrastes publiskās infrastruktūras attīstībai (turpmāk - Piekrastes plānojumā) Papes osta ir noteikta kā potenciālā osta, ar fokusu uz jahtu tūrisma attīstību.

Perspektīvie elektropārvades kabeļi ir iezīmēti shematiski, lai parādītu iespējamo jūras-sauszemes sasaisti. Jaunas saimnieciskās darbības ieceres gadījumā, konkrēts kabeļa novietojums jebkurā gadījumā tiks izvērtēts normatīvajos aktos noteiktajā kārtībā

	9. 
	AS "Latvenergo"
	Tā kā AS "Latvenergo" izskata iespējas izveidot nākotnē jūras vēja parku Baltijas jūras piekrastes ūdeņos, mēs esam ieinteresēti, lai jūras vēja parku izpētes zonas, kas ir noteiktas jūras atļautajai izmantošanai, būtu izvietotas: 1) ne pārāk tālu no krasta, lai samazinātu vēja parka pieslēgšanas pie 330 kV tīkla ierīkošanas izmaksas; 2) pēc iespējas seklākās vietās (ar dziļumu ne lielāku par apmēram 20-25 metriem), lai VES pamatņu kapitālieguldījumi būtu mazāki; un 3) samērā netālu no lielām ostām (Ventspils vai Liepāja), lai vēja parka montāžas un īpaši ekspluatācijas izmaksas būtu zemākas. Protams, kā jebkādam vēja parkam, jūras vēja parkam jāizvēlas vieta pēc iespējas ar labākiem vēja rādītājiem.

Apsverot vēja parku izpētes zonas E1, E2, E3, E4 un E5, kas ir noteiktas jūras atļautajai izmantošanai Pielikuma Nr. 1 sniegtajā kartē, mēs varam secināt, ka iepriekš minētiem nosacījumiem pārsvarā atbilst tikai E4 zona, vai, precīzāk, tās austrumu daļa, kas apmēram sakrīt ar B3 zonu. Pārējās E zonās jūras dziļumi, attālumi līdz krastam vai līdz ostām pārsvarā ir diezgan lieli, lai šīs zonas būtu uzskatītas par jūras vēja parku izvietošanai piemērotām teritorijām. Parku izveidošanas kapitālieguldījumi šajās zonās varētu izrādīties pārāk lieli, lai projekta atmaksāšanās rādītāji būtu apmierinoši.

Mēs saprotam, ka noteicot jūras atļautās izmantošanas zonas, tika ņemtas vērā dažādu nozaru un pašvaldību intereses jūras izmantošanā, kā rezultātā piedāvātais jūras telpiskais plānojums faktiski ir sasniegtais kompromiss starp dažādu institūciju un sabiedrības prasībām un vēlmēm. Tomēr vēlamies uzsvērt, ka ņemot vērā ES un Latvijas valsts mērķus atjaunojamās enerģijas īpatsvara palielināšanā enerģijas bruto gala patēriņā valstī, būtu vēlams, veicot korekcijas Jūras plānojumā 2030 vai izstrādājot šī dokumenta jaunu redakciju nākotnē, jūras vēja enerģijas ražošanas interesēm būtu veltīta lielāka uzmanība.
	Daļēji ņemts vērā
	Priekšlikums tiks ņemts vērā JP pārskatīšanas (informatīvā ziņojuma par JP īstenošanu izstrādes) laikā.

	10. 
	Latvijas Pašvaldību savienība
	Papildatzinums

1.
plānojumā noteiktas vēja parku izpētes zonas, tajā skaitā zona E4 Užava – Jūrkalne. Par šo tēmu tikušas rīkotas sabiedriskās apspriešanas sanāksmes, kuru laikā Jūrkalnes pagasta tūrisma uzņēmēji ir izteikuši kategorisku viedokli pret vēja parku izvietošanu jūrā, jo tas ietekmē jūras ainavu, un tas var nelabvēlīgi ietekmēt tūrisma nozares attīstību piekrastes teritorijā;
	Nav ņemts vērā


	Jūras plānojuma 2. redakcijā piedāvātie risinājumi ir atšķirīgi no tiem, kas apspriesti minētajās 2010. gadā veiktajās sabiedriskajās apspriešanas sanāksmēm par iespējamām alternatīvām teritorijām jūras vēja parku ierīkošanai SIA Baltic Wind Park projektam ietekmes uz vidi procedūras ietvaros, turklāt šīs vēja parku izvietojuma alternatīvas tikai daļēji pārklājas ar vēja parku izpētes zonu E4.
JP iezīmētās vēja parku izpētes zonas ir kompromiss starp ekonomiskajām interesēm (vēja parku izveides kapitālieguldījumu apjomu) un tūrisma uzņēmēju un vietējo iedzīvotāju interesēm. 
Vēja parku izpētes zonas ir pietiekoši lielas, lai tajās varētu izvērtēt un izvēlēties optimālas alternatīvas vēja parku izvietošanas vietas, vienlaicīgi netraucējot dažādu sektoru (t.sk. kuģniecības, tūrisma) attīstību. Pašreizējais zināšanu līmenis neļauj iespējas precīzi noteikt vēja parku izvietošanas zonas Baltijas jūrā. 

Pirms vēja parku izvietošanas ir jāveic ietekmes uz vidi novērtējums, meklējot piemērotāko novietojumu JP noteikto Vēja parku izpētes zonu ietvaros, kas ietvertu arī vietējās sabiedrības un uzņēmēju iesaisti, apspriežot konkrētu vēja parku risinājumu alternatīvu redzamību no krasta un sagaidāmo ietekmi uz tūrismu. 
Ministru kabineta 2014.gada 14.oktobra noteikumos Nr.631 “Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi” nosaka kārtību, lai attīstītāji varētu iegūt tiesības izmantot licences laukumu jūrā, izvietojot tur atbilstošas būves, t.sk. vēja ģeneratorus. 

	11. 
	Latvijas Pašvaldību savienība
	Papildatzinums

2.
jūras zonējums būtu papildināms ar atzīmētām zemūdens kultūrvēsturiskā mantojuma izpētes zonām, tas būtu veicams sadarbībā ar Valsts kultūras pieminekļu aizsardzības inspekciju, nepieciešamības gadījumā savu viedokli var sniegt arī biedrība “Zemūdens kultūrvēsturiskā mantojuma asociācija”, kurai ir pieredze izpētes darbu veikšanā jūrā Ventspils novada teritorijā.
	Nav ņemts vērā


	Esošās zināšanas par zemūdens kultūras mantojumu nav pietiekamas, lai noteiktu jaunas zonas, kas nepārklājas ar niršanai aizliegtajām un niršanai ierobežotajām teritorijām. Niršanai aizliegto un niršanai ierobežoto teritoriju noteikšanā, kas notikusi MK 2010.gada 21.decembra noteikumi Nr. 1171 „Latvijas ūdeņu izmantošanas kārtību un kuģošanas režīmu tajos” (01.03.2016. grozījumos) ietvaros, ir ņemtas vērā zemūdens kultūrvēsturiskā mantojuma vērtības. 

Vienlaikus JP neaizliedz zemūdens kultūrvēsturiskā mantojuma izpētes uzsākšanu, ja tas notiek normatīvajos aktos noteiktajā kārtībā.


	Lietoto jēdzienu skaidrojums un lietotie saīsinājumi

	12. 
	Satiksmes ministrija
	7.lpp. 

Saīsinājuma “TŪ Teritoriālie jeb teritoriālās jūras ūdeņi” vietā lūdzam lietot saīsinājumu “TJ teritoriālā jūra”, jo šāds termins tiek lietots ANO Jūras tiesību konvencijā (turpmāk – UNCLOS) un Latvijas Republikas valsts robežas likumā (“Latvijas Republikas teritoriālā jūra (turpmāk — teritoriālā jūra) — Baltijas jūras un Baltijas jūras Rīgas jūras līča ūdeņi, ja starptautiskajos līgumos nav noteikts citādi, 12 jūras jūdžu platumā, skaitot no bāzes līnijas”).
	Ņemts vērā 
	Saīsinājums precizēts, to izsakot to šādā redakcijā:“TJ Teritoriālā jūra”, un visur tekstā saīsinājums “TŪ” aizstāts ar saīsinājumu “TJ”.

	13. 
	Aizsardzības ministrija

(saņemts 05.09.2018.)
	JP:

1.1. Lietotajos saīsinājumos aizvietot lielos burtus un vārdus “TŪ Teritoriālie jeb teritoriālās jūras ūdeņi” ar burtiem un vārdiem “TJ teritoriālā jūra”. Likumdošanā lieto juridiksu terminu “teritoriālā jūra” atbilstoši Latvijas Republikas valsts robežas likuma 1. panta 9. punktam “Latvijas Republikas teritoriālā jūra (turpmāk – teritoriālā jūra) – Baltijas jūras un Baltijas jūras Rīgas jūras līča ūdeņi, ja starptautiskajos līgumos nav noteikts citādi, 12 jūras jūdžu platumā, skaitot no bāzes līnijas.”
1.2. Visā tekstā aizvietot lielos burtus “TŪ” ar lielajiem burtiem “TJ”.
	Ņemts vērā
	Saīsinājums precizēts, to izsakot to šādā redakcijā:“TJ Teritoriālā jūra”, un visur tekstā saīsinājums “TŪ” aizstāts ar saīsinājumu “TJ”.

	Ievads

	14. 
	Satiksmes ministrija
	8.lpp. 

Lūdzam precizēt tekstu “JP ārējā robeža atbilst noslēgtajiem valsts robežu līgumiem un hidrogrāfiski noteiktajām Latvijas jurisdikcijā esošajām jūras robežām”, jo hidrogrāfiski jūras robeža nav noteikta.

Lūdzam precizēt tekstu “Jūras atļautās izmantošanas karte ar mēroga noteiktību 1:200 000”, jo 1.pielikumā kartes mērogs ir 1:250 000.
	Ņemts vērā
	Precizēts minētais kartes mērogs (1:250 000).
Minētais teikums ievadā precizēts šādā redakcijā: 
“JP izstrādāts visai Latvijas Republikas jurisdikcijā esošajai Baltijas jūras daļai līdz EEZ ārējai robežai, kas atbilst noslēgtajiem valsts robežu līgumiem un Latvijas – Zviedrijas faktiskās robežas (de facto) līnijai, saskaņā ar kuru abu valstu kompetentie dienesti sadarbojas.”


	PASKAIDROJUMA DAĻA 

	1. Eiropas Savienības stratēģijas, tiesiskais  ietvars un Latvijas normatīvais regulējums

	2. Plānojuma izstrādāšanas principi un metodoloģija

	3. Esošās situācijas raksturojums

	15. 
	Aizsardzības ministrija
	-
Paskaidrojuma rakstos “Vides pārskats”, “Jūras plānojums” un “Jūras plānojums - Kopsavilkums” iekļautajiem kartogrāfiskajiem materiāliem, ja tiem ir norādīts, ka izmantoti LĢIA sagatavotie dati, būtu jānorāda, kādi dati ir izmantoti, kā arī to sagatavošanas gads.
	Ņemts vērā 


	Precizēta atsauce uz LĢIA sagatavotajiem datiem, norādot to sagatavošanas gadu Jūras plānojuma 36. un 37. attēlā, kopsavilkuma 5. un 6. attēlā, un Vides pārskata 6.3. attēlā. 

Atsauce izteikta šādā redakcijā: 

“Kartes pamatnē izmantoti VAS “Latvijas Jūras administrācija” dati un Latvijas Ģeotelpiskās informācijas aģentūras Latvijas Republikas pārskata karte M 1: 250 000, 2012. gads.”

1. pielikuma (Grafiskās daļas) kartē precizēta atsauce uz izmantotajiem datiem, izsakot tos šādā redakcijā:  

“Karte sagatavota mērogā 1:250 000; LKS-92 TM koordinātu sistēmā.

Kartes sagatavošanā izmantots:

Latvijas Ģeotelpiskās informācijas aģentūras 

Latvijas Republikas pārskata karte M 1: 250 000, 2012. gads,

VAS “Latvijas Jūras administrācija”,

Dabas aizsardzības pārvaldes dabas datu pārvaldības sistēmas, 

Vides aizsardzības un reģionālās attīstības ministrijas,

Aizsardzības ministrijas, 

AS "Augstsprieguma tīkls" dati”

	16. 
	Dabas aizsardzības pārvalde
	4.
Sadaļā “Esošās situācijas raksturojums” minēti iedzīvotāju skaita dati uz 2015.gada sākumu, iespēju robežās vēlams atjaunot informāciju, izmantojot jaunākos pieejamos statiskas datus arī citās plānojuma sadaļās.
	Ņemts vērā
	Precizētā sadaļas “3.1. Baltijas jūras un jūrai pieguļošās teritorijas vispārīgs raksturojums” rindkopa izteikta šādā redakcijā:

Arī Latvijas piekrastē ir koncentrējusies ievērojama daļa Latvijas iedzīvotāju - pagastos un republikas nozīmes pilsētās, kas robežojas ar jūru un aizņem apmēram 6 % no Latvijas teritorijas, 2018. gada sākumu bija deklarējušies 922  402 iedzīvotāju jeb 43,7 % no valsts iedzīvotāju kopskaita, tanī skaitā 41,4 % no kopējā iedzīvotāju skaita dzīvo četrās lielajās pilsētās – Rīgā, Liepājā, Jūrmalā un Ventspilī.

	17. 
	Satiksmes ministrija
	16.lpp. (3.2. Baltijas jūras akvatorija iedalījums)

Lūdzam precizēt tekstu 1.rindkopā, izsakot 1.teikumu šādā redakcijā: “Latvijā TJ režīmu regulē Latvijas Republikas valsts robežas likums. Latvijas TJ sniedzas 12 jūras jūdžu (22,2 km) platumā, skaitot no bāzes līnijas.”- precizējums atbilstoši tekstā minētajam LR Valsts robežas likumam.

Lūdzam precizēt tekstu otrajā rindkopā attiecībā uz līgumiem par robežām, kas ir noteiktas starptautiskajos līgumos, jo Latvija līgumu par jūras robežu ir noslēgusi tikai ar Igauniju. Precizējumi jāveic arī citos plānojuma dokumentos.
	Ņemts vērā


	Minēta rindkopa sadaļā “3.2. Baltijas jūras akvatorija iedalījums” izsakot to šādā redakcijā:

“Latvijā TJ režīmu regulē Latvijas Republikas valsts robežas likums. Latvijas TJ sniedzas 12 jūras jūdžu (22,2 km) platumā, skaitot no bāzes līnijas. Tās ārējā robeža ir nepārtraukta un noslēgta līnija un ar šo līniju sakrītoša vertikāla virsma, kas Latvijas ūdeņu teritoriju, zemes dzīles un gaisa telpu norobežo no kaimiņvalstīm un no Latvijas EEZ (skatīt 2. attēlu).” 

	18. 
	Ārlietu ministrija
	izteikt “Jūras plānojuma 2030” 17. lpp. 5. rindkopu un “Jūras plānojuma 2030” kopsavilkuma 10. lpp. 8. rindkopu šādā redakcijā.

Kontinentālo šelfu un ekskluzīvo ekonomisko zonu Latvijā regulē Jūras vides aizsardzības un pārvaldības likums. Likuma 3.pants nosaka, ka Latvijas kontinentālais šelfs ir jūras dibena virsma un dzīles zemūdens rajonos, kas ir Latvijas sauszemes teritorijas dabiskais turpinājums, atrodas tūlīt aiz Latvijas teritoriālo ūdeņu robežām. Savukārt Latvijas ekskluzīvā ekonomiskā zona ir Baltijas jūras teritorija, kas arī atrodas tūlīt aiz Latvijas teritoriālo ūdeņu robežām. Pēc likuma abas teritorijas sniedzas līdz jūras robežām, kuras Latvija noteikusi starptautiskajos līgumos ar Igauniju, Lietuvu un Zviedriju. Kopš Latvijas neatkarības atjaunošanas jūras robežlīgums noslēgts un ir spēkā tikai ar Igauniju.
	Ņemts vērā
	Minēta rindkopa sadaļā “3.2. Baltijas jūras akvatorija iedalījums” izteikta šādā redakcijā:

Kontinentālo šelfu un ekskluzīvo ekonomisko zonu Latvijā regulē Jūras vides aizsardzības un pārvaldības likums.  Likuma 3.pants nosaka, ka Latvijas kontinentālais šelfs ir jūras dibena virsma un dzīles zemūdens rajonos, kas ir Latvijas sauszemes teritorijas dabiskais turpinājums, atrodas tūlīt aiz Latvijas TJ robežām. Savukārt Latvijas ekskluzīvā ekonomiskā zona ir Baltijas jūras teritorija, kas arī atrodas tūlīt aiz Latvijas TJ robežām. Pēc likuma abas teritorijas sniedzas līdz jūras robežām, kuras Latvija noteikusi starptautiskajos līgumos ar Igauniju, Lietuvu un Zviedriju. Kopš Latvijas neatkarības atjaunošanas jūras robežlīgums noslēgts un ir spēkā tikai ar Igauniju.

	19. 
	Satiksmes ministrija
	18.lpp. (3.3. Jūras transports)

Ierosinām aktualizēt datus par kravu apgrozījumu ostās, jo nav vairs gaidāms straujš kravu apgrozījuma pieaugums, ņemot vērā to, ka Krievija realizē savu transporta politiku un novirza Krievijas kravas uz savām ostām.

Pēdējā rindkopā lūdzam zemsvītras atsaucē norādīt informācijas avotu tekstā minētajam faktam, ka “Jūras transports ir nozīmīgākais transporta veids ES ārējās tirdzniecības nodrošināšanai, apkalpojot vairāk nekā 80% ārējās tirdzniecības”.
	Ņemts vērā
	Sadaļas “3.3. Jūras transports” 

apakšsadaļas “Jūras transporta loma ES, Baltijas jūras reģionā un Latvijā” pirmajā rindkopā pirmajā teikumā norādīta atsauce uz datu avotu un precizēti dati par jūras transporta īpatsvaru kopējā kravu apgrozījumā:

“Jūras transports ir nozīmīgākais transporta veids ES ārējās tirdzniecības nodrošināšanai, apkalpojot gandrīz 90% ārējās tirdzniecības.”

Tās pašas apakšsadaļas beidzamajā rindkopā pievienots teikums šādā redakcijā:

“Esošie statistikas dati liecina, ka 2017. gadā salīdzinot ar 2016. gadu Latvijas ostās bijis apgrozījuma pieaugums konteineru kravām par 14,6 % un Ro-Ro kravām par 13,7 %, savukārt lejamkravām ir bijis ‑13.2 % kritums, un kopējais apgrozījums samazinājies par  2%.”

	20. 
	Satiksmes ministrija
	19.lpp. (3.3. Jūras transports)

Ierosinām aktualizēt īso distanču jūras kravu pārvadājumu datus, norādot pēdējos pieejamos Eurostat datus – par 2016.gadu.
	Ņemts vērā
	Sadaļas “3.3. Jūras transports” 

apakšsadaļas “Jūras transporta loma ES, Baltijas jūras reģionā un Latvijā” pēdējā rindkopa izteikta šādā redakcijā: 

“Pēc Eurostat datiem Latvijas ostas nodrošinājušas īso distanču jūras kravu pārvadājumos kravu apgrozību 50,1 miljonus tonnu 2016. gadā, kas ir relatīvi straujākais kravu pārvadājumu kritums ES (-10,8%), kas saistāms ar Krievijas transporta politiku - novirzīt Krievijas kravas uz savām ostām. Īso distanču jūras kravu pārvadājumi veido aptuveni 85% no Latvijas ostu kopējā kravu apgrozījuma (59,4 milj. t).”

	21. 
	Satiksmes ministrija
	20.lpp. (3.3. Jūras transports, Globālās attīstības tendences, kas ietekmē kuģniecību)

Pirmajā rindkopā lūdzam precizēt teikumu – “Neskatoties uz to, ilgtermiņa prognozes paredz, ka līdz 2050. gadam gan starptautiskajā, gan ES iekšējā jūrniecībā turpināsies pieaugums.” Pieļaujam, ka šeit tika domāta iekšējā kuģniecība (shipping), kā tas lasāms projekta interneta vietnē.

Pie mazo ostu sadaļas ierosinām minēt, ka ostas pieņem arī zvejas produktus, kas ir viens no nozīmīgākajiem darbības virzieniem mazajās ostās, mazās ostas ir izveidojušās par reģionālās ekonomiskās aktivitātes centriem. Ir vērts arīdzan pieminēt, ka mazās ostas vasaras mēnešos ļoti veiksmīgi darbojas kā jahtu ostas un vairo tūristu piesaisti Latvijā.

Ņemot vērā globālus pētījumus saistībā ar fosilā kurināmā pieprasījumu, prognozes vēsta, ka ogļu un naftas pieprasījums nākotnē gan Amerikā, gan Eiropas Savienībā samazināsies. Avots: www.ourworldindata.org ; attiecīgi būtu jāprecizē teksts pēdējā rindkopā sadaļā Globālās attīstības tendences, kas ietekmē kuģniecību.

	Ņemts vērā
	Sadaļas “3.3. Jūras transports” apakšsadaļā “Globālās attīstības tendences, kas ietekmē kuģniecību” precizēts minētais teikums, aizstājot vārdu “jūrniecībā” ar vārdu “kuģniecība”.

apakšsadaļā “Ostas un kuģniecībai nozīmīgākie sauszemes infrastruktūras elementi” pievienots teikums pirms 1.tabulas: 

“Turklāt mazās ostas ir nozīmīgi reģionālās ekonomiskās aktivitātes centri, kas pieņem zvejas produktus un vasaras mēnešos veiksmīgi darbojas kā jahtu ostas un vairo tūristu piesaisti Latvijā.”

apakšsadaļā “Ostas un kuģniecībai nozīmīgākie sauszemes infrastruktūras elementi” precizēts teikums izteikts šādā redakcijā:

“Naftas un ogļu kravas ir pieprasīts kurināmais gan Eiropā, gan Amerikā, tomēr pieprasījums pēc akmeņoglēm ES var samazināties, jo tā tas ir noticis līdz šim - 2016. gadā ES akmeņogļu patēriņš salīdzinot ar 1990. gadu ir samazinājies par aptuveni 50 %.”  

	22. 
	Satiksmes ministrija
	22.lpp. (3.3. Jūras transports, Ostas un kuģniecībai nozīmīgākie sauszemes infrastruktūras elementi)

1.tabulā lūdzam ostas nosaukumu “Lielupes osta” aizstāt ar nosaukumu “Jūrmalas osta”.


	Ņemts vērā
	1.tabulā ostas nosaukums “Lielupes osta” aizstāts ar nosaukumu “Jūrmalas osta”.



	23. 
	Satiksmes ministrija
	23.lpp. (3.3. Jūras transports, 5. attēls. Nozīmīgākie kuģošanas virzieni (atbilstoši intensīvāk izmantotajiem kuģošanas virzieniem un ostu priekšlikumiem))

Lūdzam precizēt 34.zemsvītras atsauci “HELCOM AIS dati ietver visus IMO reģistrētos kuģus”, jo Starptautiskā Jūrniecības organizācija (IMO) neveic kuģu reģistrāciju.
	Ņemts vērā
	Minētā zemsvītras atsauce izteikta šādā redakcijā: 

“Avoti: HELCOM AIS dati ietver visus IMO uzskaitītos kuģus, intervijas ar ostu pārstāvjiem, 2016. gada pavasaris”



	24. 
	Satiksmes ministrija
	25.lpp. (3.3. Jūras transports, Kuģošanas interešu attēlojums JP)

42.atsauce – Nav skaidrs, no kurienes ir ņemts maksimālais kuģa garuma kritērijs un kādēļ tas šeit ir nepieciešams. Kādēļ RBO ir ņemts par atskaites punktu? RBO noteikumu Ostas kuģu ceļos (1.pielikuma aktuālā versija) maksimālais kuģu garums ir norādīts 290m. 

Lūdzam papildināt ar informācijas avotu un konkrētas ostas piemēra minēšanas kritērijiem.

	Daļēji ņemts vērā 


	Minētā zemsvītras atsauce ir svītrota.
Atbilstoši Latvijas jūras administrācijas 26.10.2018. vēstulei Nr. 1-20 N-217 ir palielināts T1 un T3 zonas platums 36. attēlā, 1. pielikumā un JP sadaļas “3.3. Jūras transports” apakšsadaļā “Kuģošanas interešu attēlojums JP” otrās rindkopa, to izsakot šādā redakcijā:

“Kuģošanai rezervēto zonu platums ir noteikts ņemot vērā ostām nozīmīgākos kuģošanas virzienus un attīstības plānus ilgtermiņā , kuģošanas intensitāti (AIS dati) un starptautiskās konsultācijas , ir  noteiktas 3 platumu zonas:

1) T1 – lielo ostu sasniedzamības nodrošināšanai, kur kuģošanai rezervētās zonas platums ir 6 jūras jūdzes;

2) T2 – mazo ostu sasniedzamības nodrošināšanai, kur kuģošanai rezervētās zonas platums ir 3 jūras jūdzes;
3) T3 – Latvijas jurisdikcijas ūdeņus šķērsojošā tranzīta nodrošināšanai, kur kuģošanai rezervētās zonas platums ir 6 jūras jūdzes.”

	25. 
	Satiksmes ministrija
	25.lpp. (3.3. Jūras transports, Kuģošanas interešu attēlojums JP)

43.atsauce – Līdzīgi kā iepriekšējā komentārā. Kādēļ Mērsrags ņemts par atskaites punktu? Skultes ostai maksimālais kuģu garums ir 140m (publikācija Baltijas jūras locija).

Lūdzam papildināt ar informācijas avotu un konkrētas ostas piemēra minēšanas kritērijiem.


	Ņemts vērā 

	Minētā zemsvītras atsauce ir svītrota.
Atbilstoši Latvijas jūras administrācijas 26.10.2018. vēstulei Nr. 1-20 N-217 ir palielināts T2 zonas platums 36. attēlā, 1. pielikumā un JP sadaļas “3.3. Jūras transports” apakšsadaļā “Kuģošanas interešu attēlojums JP” otrās rindkopas uzskaitījuma 2) punkts, to izsakot šādā redakcijā:

2) T2 – mazo ostu sasniedzamības nodrošināšanai, kur kuģošanai rezervētās zonas platums ir 3 jūras jūdzes.

	26. 
	Satiksmes ministrija
	31.lpp. (3.4.Enerģētika, Enerģētikas interešu attēlojums JP)

Lūdzam precizēt tekstu “Kā nosaka starptautiskie normatīvi, drošības zona 500 m platumā”, jo   UNCLOS nosaka šādas drošības zonas platumu tikai EEZ.
	Ņemts vērā


	Sadaļas “3.4.Enerģētika” apakšsadaļā “Enerģētikas interešu attēlojums JP” minētajā teikums ikzteikts šādā redakcijā:
“Kā nosaka starptautiskie normatīvi, drošības zona 500 m platumā būtu nosakāma ap stacionāriem objektiem EEZ ūdeņos, taču intensīvi izmantotos kuģu satiksmes koridoros ieteicamais drošības zonas platums ir apmēram 2 jūras jūdzes (jeb 3,7 km) no kuģošanas ceļa līdz VES robežai.”

	27. 
	Satiksmes ministrija
	31.lpp. (3.4.Enerģētika, Enerģētikas interešu attēlojums JP), 

88.lpp. (5.1.3.1.Viļņu enerģijas ieguves ietekme uz citām jūras izmantošanas interesēm, Viļņu enerģijas ieguves ietekme uz citām jūras izmantošanas interesēm), 

89.lpp. (5.1.3.3.Rekomendācijas jūras akvakultūras ierīkošanai, Jūras akvakultūras ietekme uz citām jūras izmantošanas interesēm) un 

90.lpp. (5.1.3.4.Rekomendācijas ogļūdeņražu izpētei un ieguvei, Ogļūdeņražu ieguves ietekme uz citām jūras izmantošanas interesēm)

Lūdzam precizēt tekstu, kurā ietverti vārdi “lai novērstu kuģu avāriju riskus”, svītrojot vārdus “saskaņojumu ar Latvijas Jūras administrāciju”. Uzskatām, ka nav nepieciešams izcelt vienu institūciju atsevišķi. Līdz ar to, lūdzam izteikt teikumus attiecībā uz VES, viļņu elektrostacijām, akvakultūras fermām un ogļūdeņražu ieguvi šādā vienotā redakcijā (lūdzam skatīt arī 1.tabulu 79.lpp.):

Lai novērstu kuģu avāriju riskus, [..] jāizvieto ārpus kuģošanai rezervētajām zonām un ostu teritorijām, izņemot gadījumus, ja ir pamatots, ka vispiemērotākā [..] ierīkošanas vieta ir tieši kuģošanai rezervētajā zonā. Tādā gadījumā atbildīgajām institūcijām nepieciešams rast telpiskus risinājumus, lai nodrošinātu kuģošanas drošību, un nepieciešamības gadījumā mainīt konkrētās vietas izmantošanas prioritāti.

Ja piedāvātā redakcija tiek noraidīta, jebkurā gadījumā lūdzam (visās norādītajās lappusēs) svītrot teikuma daļu “saskaņojumu ar Latvijas Jūras administrāciju”.

Turklāt norādītajās lappusēs / rindkopās ir jāizvērtē, vai attiecīgais teksts attiecas uz plānojumu (poligoni) vai fizisku iekārtu uzstādīšanu. Piemēram, rindkopā, kur minēts VES, ir runa par izpētes zonu izveidošanu, savukārt rindkopās, kur ir minētas viļņu elektrostacijas un akvakultūras fermas, ir runa par to izvietošanu.

Lūdzam saskaņot teikumu 88.lpp. (5.1.3.1.Rekomendācijas viļņu enerģijas elektrostaciju ierīkošanai, Viļņu enerģijas ieguves ietekme uz citām jūras izmantošanas interesēm) “Teritorijās, uz kurām …” 5.rindkopā ar teikumu 89.lpp. (5.1.3.3.Rekomendācijas jūras akvakultūras ierīkošanai, Jūras akvakultūras ietekme uz citām jūras izmantošanas interesēm) pēdējā rindkopā “Savukārt zonās …”. 

1.rindkopā (90.lpp. 5.1.3.5.Rekomendācijas derīgo izrakteņu ieguvei, Ogļūdeņražu ieguves ietekme uz citām jūras izmantošanas interesēm) tekstā “Pētījumi liecina, ka naftas atradnes [..]” nav skaidrs, par kādiem pētījumiem ir runa.

3.rindkopā par ogļūdeņražu ieguvi (90.lpp. 5.1.3.5.Rekomendācijas derīgo izrakteņu ieguvei, Ogļūdeņražu ieguves ietekme uz citām jūras izmantošanas interesēm) nav skaidrs, kas ir domāts ar “komerciāli nozīmīgas naftas iegulas”. Ierosinām precizēt subjektu, kam naftas iegulas ir “komerciāli nozīmīgas” – piemēram, valstij vai saimnieciskās darbības veicējam – poligona pieteicējam.

Šajā pašā teikumā vārdi “ja [..] tiek atrasts” ir zināmā pretrunā ar iepriekšējā teikumā minēto “ogļūdeņražu ieguve nebūtu pieļaujama”, jo, lai atrastu, ir jāveic izpēte, kam attiecīgi arī ir nepieciešams rezervēt noteiktu zonu.
	Ņemts vērā


	Visur tekstā precizēts vārdu savienojums 

“saskaņojumu ar LJA un citām atbildīgajām institūcijām”, to izsakot šādā redakcijā: “saskaņojumu ar atbildīgajām institūcijām”
Teikumi attiecībā uz VES, viļņu elektrostacijām, akvakultūras fermām un ogļūdeņražu ieguvi izteikti iesniedzēja piedāvātajā vienotā redakcijā.
Sadaļas “5.1.3.1.Viļņu enerģijas ieguves ietekme uz citām jūras izmantošanas interesēm” pēdējā rindkopa precizēta, to izsakot šādā redakcijā:

“Savukārt zonās, kur jau ir izsniegtas licences ogļūdeņražu izpētei un ieguvei, kā arī būvēm, t.sk. VES, viļņu elektrostaciju izvietošana nav pieļaujama, izņemot gadījumus, ka to atļauj izsniegtās licences nosacījumi.”

Sadaļas “5.1.3.5.Rekomendācijas derīgo izrakteņu ieguvei” apakšsadaļas “Ogļūdeņražu ieguves ietekme uz citām jūras izmantošanas interesēm” pirmās rindkopas pirmais teikums precizēts, norādot informācijas avotu, to izsakot šādā redakcijā:

“Valsts ģeoloģijas fondā pieejamie pētījumi liecina, ka iespējamo iegūstamo naftas resursu daudzums Baltijas jūras atradnēs var būt no 0,2 līdz 10 milj. t un vairāk.”

Sadaļas “5.1.3.4. Rekomendācijas ogļūdeņražu izpētei un ieguvei” apakšsadaļas “Ogļūdeņražu ieguves ietekme uz citām jūras izmantošanas interesēm” 3.rindkopā pirmais teikums izteikts šādā redakcijā:
“Lai novērstu kuģu avāriju riskus, ogļūdeņražu izpēte un ieguve jāizvieto ārpus kuģošanai rezervētajām zonām un ostu teritorijām, izņemot gadījumus, ja komerciāli izmantojamas naftas iegulas tiek atrastas šajās teritorijās un vispiemērotākā ogļūdeņražu ieguves ierīkošanas vieta ir tieši kuģošanai rezervētajā zonā.”


	28. 
	Satiksmes ministrija
	33.lpp (3.6. Valsts aizsardzības intereses, Militārie mācību poligoni)

Dokumenta tekstā ir norādīts: “Militāro mācību rajonus jūrā pēc Nacionālo bruņoto spēku iesnieguma (saskaņā ar procedūru, ko nosaka 2007. gada 5. marta MK noteikumi Nr. 1171) apstiprina LJA, un teritoriju robežas tiek norādītas navigācijas kartēs. Informācija par mācībām tiek izziņota visiem jūras satiksmes dalībniekiem un zvejniekiem, izmantojot LJA ikmēneša izdevumu “Paziņojumi jūrniekiem””. 

Vēršam uzmanību, ka saskaņā ar 2007. gada 5. marta MK noteikumiem Nr. 1171 tiek veikti kuģošanas režīma ierobežojumi un informēšana. Informācija par kuģošanas ierobežojumiem, tai skaitā par militārajām aktivitātēm jūrā, tiek izziņota visiem jūras satiksmes dalībniekiem (jo arī zvejnieki un atpūtas kuģu vadītāji ir jūras satiksmes dalībnieki) ne tikai izdevumā “Paziņojumi jūrniekiem”, bet arī navigācijas brīdinājumu veidā NAVTEX sistēmā un jūras drošības un navigācijas informācijas pārraidē ultraīsviļņu diapazonā, kuras izziņo Jūras spēku Krasta apsardzes dienesta meklēšanas un glābšanas koordinācijas centrs (MRCC) Rīga. Lūdzam atbilstoši papildināt. 
	Ņemts vērā
	Sadaļā “3.6. Valsts aizsardzības intereses” apakšsadaļā “Militārie mācību poligoni” papildināta otrā rindkopa, to izsakot šādā redakcijā: 

“Militāro mācību rajonus jūrā pēc Nacionālo bruņoto spēku iesnieguma (saskaņā ar procedūru, ko nosaka 2007. gada 5. marta MK noteikumi Nr. 1171) apstiprina LJA, un teritoriju robežas tiek norādītas navigācijas kartēs. Informācija par mācībām tiek izziņota visiem jūras satiksmes dalībniekiem un zvejniekiem, izmantojot LJA ikmēneša izdevumu “Paziņojumi jūrniekiem”, kā arī navigācijas brīdinājumu veidā NAVTEX sistēmā un jūras drošības un navigācijas informācijas pārraidē ultraīsviļņu diapazonā, kuras izziņo Jūras spēku Krasta apsardzes dienesta meklēšanas un glābšanas koordinācijas centrs (MRCC) Rīga.” 



	29. 
	Satiksmes ministrija
	34.lpp (3.6. Valsts aizsardzības intereses, Militārie mācību poligoni)

Dokumenta tekstā ir norādīts: “Militāro mācību aktīvās fāzes laikā militārās aviācijas poligonā tiek noteikti īslaicīgi/terminēti tiesiski ierobežojumi - norobežota zona gaisa telpā un kuģošanas režīma ierobežojumi.” Vēršam uzmanību, ka šādi kuģošanas ierobežojumi ir ne tikai militārās aviācijas poligonā, bet arī jebkuru citu militāro aktivitāšu laikā, kad nepieciešams ierobežot vai liegt kuģošanu kādā jūras teritorijā. Lūdzam atbilstoši papildināt.

Lūdzam precizēt teikumu pēdējā rindkopā “Lai gan mācību poligonus izmanto dažas reizes gadā, tomēr pastāvīgas būves šajā teritorijā nav vēlamas, jo militāro mācību vajadzībām tiek izmantota piekrastes gaisa telpa, kā arī notiek šaušana no krasta uz jūru.”, jo mācībās ne vienmēr notiek šaušana no krasta uz jūru vai tiek izmantota piekrastes gaisa telpa.
	Ņemts vērā
	Sadaļā “3.6. Valsts aizsardzības intereses” apakšsadaļā “Militārie mācību poligoni” precizēta arī trešās rindkopas pirmais teikums, to izsakot šādā redakcijā: 

“Militāro mācību aktīvās fāzes laikā militārās aviācijas poligonā un citās militāro aktivitāšu vietās tiek noteikti īslaicīgi/terminēti tiesiski ierobežojumi - norobežota zona gaisa telpā un kuģošanas režīma ierobežojumi.”

Precizēta arī pēdējā rindkopa, izsakot to šādā redakcijā:

“Lai gan mācību poligonus izmanto dažas reizes gadā, tomēr pastāvīgas būves šajā teritorijā nav vēlamas, jo militāro mācību vajadzībām var tikt izmantota piekrastes un jūras gaisa telpa pie šiem poligoniem,  var notikt šaušana no krasta uz jūru, jūras mīnēšanas mācības un šaušana no kuģiem vai helikopteriem uz mērķiem jūrā.” 

	30. 
	Satiksmes ministrija
	35.lpp. (11. attēls. Valsts aizsardzības interešu teritorijas)

Norādīti neprecīzi militāro poligonu nosaukumi. Lūdzam precizēt.


	Daļēji ņemts vērā


	Sadaļā “3.6. Valsts aizsardzības intereses” apakšsadaļā “Militārie mācību poligoni” precizēta pirmā rindkopa, nomainot poligonu nosaukumu numerāciju, rindkopu izsakot šādā redakcijā:

“Latvijas jūras ūdeņos ir noteikti trīs militārie mācību poligoni (skatīt 11. attēlu):
1) Rīgas līča centrālajā daļā (M1);
2) Šķēdē - Baltijas jūras atklātās daļas piekrastē uz ziemeļiem no Liepājas (M2); 
3) Baltijas jūras atklātās daļas piekrastē uz dienvidiem no Liepājas – Jūrmalciema militārās aviācijas poligons (M3).”
Precizēts arī 11. attēls, norādot faktisko militāro mācību poligonu numerāciju.

	31. 
	Aizsardzības ministrija

(saņemts 05.09.2018.)
	1.3. 3.6. punkta 11. attēla grafiskajā daļā aizvietot lielo burtu un skaitli “M3” ar lielo burtu “M1”, jo saskaņā ar Jūrlietu pārvaldes un jūras drošības likuma 63. pantu un Ministru kabineta (turpmāk – MK) 2010. gada 21. decembra noteikumu Nr. 1171 “Noteikumi par Latvijas ūdeņu izmantošanas kārtību un kuģošanas režīmu tajos” (turpmāk – MK noteikumi Nr. 1171) 7. punktu, kuģošanas drošības apsvērumu dēļ (tai skaitā militāro mācību dēļ) kuģošana atsevišķos Latvijas ūdeņu rajonos valsts akciju sabiedrība “Latvijas Jūras administrācija” (turpmāk – LJA) uz laiku var ierobežot vai aizliegt. Šāda veida informāciju LJA publicē izdevumā “Paziņojumi jūrniekiem”. Vēlamies vērst uzmanību uz to, ka līdz šim “Paziņojumi jūrniekiem” LJA publicē divus militāro mācību poligonus jūrā Latvijas Republikas jurisdikcijā esošajos ūdeņos: 

Militāro mācību poligons “M1” Rīgas jūras līcī: 
57⁰ 20.00’N 23⁰ 38.00’E

57⁰ 32.00’N 23⁰ 38.00’E

57⁰ 32.00’N 23⁰ 53.00’E

57⁰ 20.00’N 23⁰ 53.00’E

Militāro mācību poligons “M2” pie Liepājas: 

56⁰ 39.10’N 21⁰ 02.60’E

56⁰ 39.10’N 20⁰ 42.00’E

56⁰ 46.20’N 20⁰ 42.00’E

56⁰ 46.20’N 21⁰ 03.50’E

Līdz ar to 11. attēla grafiskajā daļā sniegtā numerācija nesakrīt ar faktisko un eksistējošo militāro mācību poligonu numerāciju. 

Turklāt, trešā militārā mācību poligona (pie Jūrmalciema), kas 11. attēla grafiskajā daļā ir apzīmēts nepareizi ar “M1”, apstiprināšana un ieviešana vēl nav stājusies spēkā un ir Aizsardzības ministrijas kompetencē.
	Ņemts vērā
	Sadaļā “3.6. Valsts aizsardzības intereses” apakšsadaļā “Militārie mācību poligoni” precizēta pirmā rindkopa, nomainot poligonu nosaukumu numerāciju, rindkopu izsakot šādā redakcijā:

“Latvijas jūras ūdeņos ir noteikti trīs militārie mācību poligoni (skatīt 11. attēlu):
1) Rīgas līča centrālajā daļā (M1);
2) Šķēdē - Baltijas jūras atklātās daļas piekrastē uz ziemeļiem no Liepājas (M2); 
3) Baltijas jūras atklātās daļas piekrastē uz dienvidiem no Liepājas – Jūrmalciema militārās aviācijas poligons (M3).”
Precizēts arī 11. attēls, norādot faktisko militāro mācību poligonu numerāciju. 

	32. 
	Kurzemes plānošanas reģions
	Par akvakultūras attīstību:

1)
Paskaidrojuma daļas sadaļā “3.7.2. Jūras akvakultūras attīstība” precizēt un papildināt informāciju par Latvijas Hidroekoloģijas institūta (turpmāk – LHEI) pētījumiem par gliemeņu akvakultūras audzēšanas iespējām Rīgas līcī pie Skultes ostas. Reģiona rīcībā nav informācijas par šādiem pētījumiem, lai gan Reģions un LHEI kā partneri piedalās INTERREG Baltijas jūras programmas projektā ”Baltijas jūras izaugsme – liela mēroga gliemeņu audzēšanas attīstība Baltijas jūrā”.
	Ņemts vērā
	Sadaļā “3.7.2. Jūras akvakultūras attīstība” minētā rindkopa izteikta šādā redakcijā:

“2017. gadā LHEI ir uzsācis pētīt gliemeņu akvakultūras audzēšanas iespējas, projekta “Baltic Blue Growth” ietvaros izveidojot gliemeņu audzēšanas pētījumu fermu (pilot-fermu) atklātajā jūrā pie Pāvilostas aizsargājamajā jūras teritorijā “Akmensrags”.” 



	33.  
	Kurzemes plānošanas reģions
	3)
Lūdzam iekļaut Plānojumā informāciju un attēlot Jūras atļautās izmantošanas kartē plānoto gliemeņu izpētes vietu pie Liepupes, ka tiek veidota sadarbojoties LHEI un vietējam zvejniekam. Par šo vietu iesniegts projekts Lauku atbalsta dienestā un 2018.gada 29.jūnijā saņemts Valsts Vides dienesta Valmieras reģionālās vides pārvaldes sagatavots ietekmes uz vidi sākotnējais novērtējums ar konkrētām atrašanās vietas koordinātām.
	Nav ņemts vērā

	Kad gliemeņu fermai tiks saņemta izpētes licence/atļauja veikt izpēti un tiks uzsākta darbība, tad šī gliemeņu izpētes vieta tiks iekļauta Jūras plānojumā. JP nav paredzēts uzrādīt šāda mēroga “Plānotās darbības”.


	34. 
	Kurzemes plānošanas reģions
	Par tūrismu un rekreāciju:

1)
Paskaidrojuma daļas sadaļā “3.8. Tūrisms un rekreācija” sadaļā par jahtu tūrismu iekļaut aktuālāku informāciju par reģistrēto jahtu skaitu Latvijā (iekļauti dati par 2014.gadu).
	Ņemts vērā
	Sadaļā 3.8. Tūrisms un rekreācija precizēts teikums par reģistrēto jahtu skaitu Latvijā izteikts šādā redakcijā: 

“Reģistrēto jahtu skaits Latvijā 2017.gadā kopā pieaudzis par 27 un sasniedzis 643 ar tendenci pastāvīgi palielināties.”

	35. 
	Kurzemes plānošanas reģions
	2)
Minētajā sadaļā par jahtu tūrismu dzēst pēdējo teikumu par sadarbības palielināšanu ar kaimiņvalstu jahtu ostām un tūroperatoriem un aizstāt to ar informāciju par INTERREG Igaunijas – Latvijas projektā “Uzlabota jahtu ostu infrastruktūra un ostu tīkla attīstība Igaunijā un Latvijā” īstenotajām aktivitātēm – projekta mērķis ir izveidot mazo ostu tīklu ar kvalitatīviem pakalpojumiem Baltijas jūras Austrumu piekrastē un Rīgas jūras līcī Igaunijā un Latvijā, un popularizēt to kā atraktīvu galamērķi. Bez tam Latvija kopā ar Igauniju veido kopīgu burāšanas galamērķi – Austrumbaltija (“East Baltic Coast”). 2017.-2020.gadā tiek ieviests kopīgs pārrobežu sadarbības programmas projekts “ESTLAT Harbours”, kura ietvaros tiek realizētas mārketinga iniciatīvas Somijas, Zviedrijas, Polijas un Vācijas burātāju piesaistei, kā arī veikti nozīmīgi uzlabojumi jahtu ostu infrastruktūras un pakalpojumu kvalitātes uzlabošanai.
	Ņemts vērā


	Dzēsts sadaļas “3.8. Tūrisms un rekreācija” apakšadaļas “Tūrisma attīstības resursi un tendences” teikums “Šajā sakarā jāpalielina sadarbība ar kaimiņvalstu jahtu ostām un tūroperatoriem.”, to aizstājot ar šādiem teikumiem šādā redakcijā: 
“Pašlaik Latvijā pilnībā netiek izmantots tas potenciāls, ko piedāvā Latvijas jahtu ostu iekļaušana Vācijas un citu valstu jahtu tūrisma maršrutos. Dažādu sadarbības projektu ietvaros tiek uzlabots Latvijas jahtu ostu pakalpojumu klāsts un tiek veiktas ar to saistīto tūrisma produktu mārketinga aktivitātes. Igaunijas – Latvijas pārrobežu sadarbības programmas projektā “Uzlabota jahtu ostu infrastruktūra un ostu tīkla attīstība Igaunijā un Latvijā” īstenotas aktivitātes, lai izveidotu mazo ostu tīklu ar kvalitatīviem pakalpojumiem Baltijas jūras Austrumu piekrastē un Rīgas jūras līcī Igaunijā un Latvijā, un popularizētu to kā atraktīvu galamērķi. 2017.-2020.gadā paredzēts realizēt mārketinga iniciatīvas Somijas, Zviedrijas, Polijas un Vācijas burātāju piesaistei, kā arī veikt nozīmīgus uzlabojumus jahtu ostu infrastruktūras un pakalpojumu kvalitātes uzlabošanai. Bez tam Latvija kopā ar Igauniju veido kopīgu burāšanas galamērķi – Austrumbaltija (“East Baltic Coast”).” 

	36. 
	Kurzemes plānošanas reģions
	3)
Sadaļu par piekrastes tūrisma potenciālu papildināt ar informāciju par 2018.gadā gar Latvijas piekrasti izveidoto garās distances kājāmgājēju maršrutu “Jūrtaka”, kas iekļaujas Eiropas garo distanču kājnieku tūrisma maršrutu tīklā E9. Projekts “Pārgājienu maršruts gar Baltijas jūras piekrasti Latvijā un Igaunijā” tiek īstenots Igaunijas – Latvijas Programmas ietvaros. Projekta mērķis ir izveidot pārgājienu maršrutu gar Baltijas jūru no Latvijas dienvidrietumu robežas līdz Tallinai Igaunijā.
	Ņemts vērā
	Sadaļā “3.8. Tūrisms un rekreācija” pievienots beidzamais teikums šādā redakcijā:

“2018.gadā gar Latvijas piekrasti izveidoto garās distances kājāmgājēju maršrutu “Jūrtaka”*, kas iekļaujas Eiropas garo distanču kājnieku tūrisma maršrutu tīklā E9.”

*Igaunijas – Latvijas pārrobežu sadarbības programmas projekta “Pārgājienu maršruts gar Baltijas jūras piekrasti Latvijā un Igaunijā” ietvaros. Informācija par Jūrtaku un projektu pieejama: http://coastalhiking.eu/lv

	37. 
	Kurzemes plānošanas reģions
	4)
Sadaļā par piekrastes tūrisma potenciālu iekļaut aktuālāku informāciju par pludmales apmeklējumu skaitu Latvijā (iekļauti dati par 2015.gadu).
	Nav ņemts vērā
	Šobrīd nav pieejami jaunāki dati par 2015. gadu un šādu datu ieguve plānota 2019. gada vasarā.

	38. 
	Dabas aizsardzības pārvalde
	1.
Jūras plānojuma 2030 3.11. sadaļā “Bioloģiskā daudzveidība un dabas aizsardzība” nodaļā “Bioloģiskā daudzveidība un biotopi Baltijas jūrā” ievietots 24. attēls “Grunts nogulumi un ES nozīmes aizsargājamā biotopa – 1170 Akmeņu sēkļi jūrā izplatības karte”. Piedāvājam 24.attēla nosaukumu izteikt šādā redakcijā “Grunts nogulumi un ES nozīmes aizsargājamo biotopu izplatības karte”, papildus lūdzot kartē iezīmēt un aprakstu papildināt par ES nozīmes biotopa Smilts sēkļi jūrā (1110) iespējamo izplatību atbilstoši rokasgrāmatas “Eiropas Savienības aizsargājamie biotopi Latvijā” izplatības aprakstam (30.lpp). Pārvalde aicina izvērtēt, vai nav papildināms arī apraksts par biotopiem, norādot, kāda veida ES nozīmes biotopi varētu būt sastopami norādītajās bioloģiskās daudzveidības izpētes zonās.  Ja šī sadaļa tiek papildināta atbilstoši Pārvaldes lūgumam, attiecīgi precizējumi veicami arī 87.lapaspusē pie apakšvirsraksta “Bioloģiskās daudzveidības saglabāšana”, kā arī attiecīgajās Vides pārskata sadaļās.
	Daļēji ņemts vērā


	Precizēts 27. attēla nosaukums, izsakot to šādā redakcijā: “24. attēls. Grunts nogulumi un ES nozīmes aizsargājamo biotopu izplatības karte”
Sadaļas “3.11. Bioloģiskā daudzveidība un dabas aizsardzība” apakšsadaļā ‘Bioloģiskā daudzveidība un biotopi Baltijas jūrā” aiz beidzamās (4.) rindkopas ievietota jauna rindkopa ar skaidrojumu par biotopu “Smilts sēkļi jūrā” (1110) šādā redakcijā:

“Savukārt, saskaņā ar jaunākajiem izpētes rezultātiem un LHEI iegūtajiem datiem, ES nozīmes biotopa -1110 “Smilts sēkļi jūrā” izplatības raksturošanai trūkst informācijas par biotopa sastopamību Latvijas jūras ūdeņos, ieskaitot atklātās Baltijas jūras daļu un Rīgas līci.”
Precizēts arī 4. rindkopas pirmais teikums, to izsakot šādā redakcijā: 

“ES nozīmes aizsargājamais  biotops - 1170 Akmeņu sēkļi jūrā – Latvijas teritoriālajos ūdeņos kopumā aizņem vismaz 64 900 ha Latvijas teritoriālajos ūdeņos. Baltijas jūrā un Irbes šaurumā tas sastopams, sākot no 5 m dziļuma, Rīgas jūras līcī – no 1 m dziļuma.”


	39. 
	Dabas aizsardzības pārvalde
	3.
Lūdzam papildināt Jūras plānojuma 2030 sadaļu “Zivju dzīves ciklam nozīmīgās teritorijas” ar zinātniskā institūta “BIOR” veiktajiem pētījumiem par apaļā jūrasgrunduļa izplatību un ietekmi uz citu zivju sugu nārsta vietām.
	Ņemts vērā


	Sadaļas 3.11. “Bioloģiskā daudzveidība un dabas aizsardzība” apakšsadaļā “Zivju dzīves ciklam nozīmīgās teritorijas” pievienota rindkopa šādā redakcijā:

“BIOR pētījumi liecina par apaļā jūrasgrunduļa ievērojamu ietekmi uz zoobentosa organismiem, īpaši ziemeļu ēdamgliemeni (Mytilus spp.). Vietās, kur ir novērojama augsta apaļo jūrasgrunduļu koncentrācija, to barības patēriņš var pārsniegt ziemeļu ēdamgliemeņu produkciju, ilgtermiņā izraisot gliemeņu biomasas samazināšanos. Ziemeļu ēdamgliemenes ir nozīmīga Baltijas jūras ekosistēmas sastāvdaļa. Tās filtrē ūdeni un barojas ar tajā esošo fitoplanktonu un mikroorganismiem. Ziemeļu ēdamgliemeņu daudzuma samazināšanās dēļ var pieaugt eitrofikācija un pasliktināties ūdens kvalitāte. Līdz ar to apaļais jūrasgrundulis var negatīvi ietekmēt citu zivju sugu populācijas un to nārstošanu. Tā kā piekrastes rajoni, to augstās produktivitātes un biotopu daudzveidības dēļ, ir nozīmīgas dzīvotnes daudzām zivju sugām un to mazuļiem, pastāv iespēja, ka apaļais jūrasgrundulis var konkurēt ar vietējām sugām, patērējot ievērojamu daļu no piekrastē pieejamajiem barības resursiem un, rezultātā, būtiski ietekmēt piekrastes ekosistēmas funkcionēšanu. Iepriekš veiktajos pētījumos secināts, ka apaļā jūrasgrunduļa invāzijas dēļ plekstveidīgo zivju mazuļiem Latvijas piekrastē ir mainījusies barošanās ekoloģija un pieaugusi konkurence par barības resursiem. Tomēr apaļajam jūrasgrundulim var būt pozitīva ietekme uz atsevišķu plēsīgo zivju sugu populācijām, piemēram, tas ir nozīmīgs barības avots mencām, akmeņplekstēm un asariem Baltijas jūrā.”

	40. 
	Latvijas Pašvaldību savienība
	1.
70. lpp. sadaļa Klimata pārmaiņas JP vēlējuma formas nosacījums, ka, lai mazinātu krasta erozijas riskus plānojot būvniecību piekrastes ūdeņos, ieteicams novērtēt būves iespējamo ietekmi uz krasta procesiem. LPS uzskata, ka, katrai būvei piekrastes ūdeņos var būt ietekme uz krasta procesiem un, lai to noteiktu, pirms katras būvniecības jūras piekrastes ūdeņos jāizvērtē tās ietekme uz krasta procesiem.
	Ņemts vērā 
	Sadaļas 3.14. “Klimata pārmaiņas” teikums “Turklāt, lai mazinātu krasta erozijas riskus, plānojot būvniecību piekrastes ūdeņos, ieteicams novērtēt būves iespējamo ietekmi uz krasta procesiem” precizēts šādā redakcijā: “Turklāt, lai mazinātu krasta erozijas riskus, plānojot būvniecību piekrastes ūdeņos, nepieciešams novērtēt būves iespējamo ietekmi uz krasta procesiem. 

	41. 
	Satiksmes ministrijā
	68.lpp. (3.14. Klimata pārmaiņas, Tendences klimata pārmaiņu ietekmēs un iespējamie riski)

Lūdzam precizēt otrās rindkopas pēdējo teikumu šādā redakcijā: “Daudzas svešzemju sugas tika ievestas kopā ar kuģu balasta ūdeņiem.” Pamatojums – 2017.gada 8.septembrī stājās spēkā 2004.gada Starptautiskā konvencija par kuģu balasta un nosēdumu kontroli un pārvaldību, kā rezultātā kuģniecība kā vektors svešzemju sugu ievešanai Baltijas jūrā tiek principā likvidēts. 


	Daļēji ņemts vērā 
	Riski ienest svešzemju sugas saglabājas arī pēc Konvencijas apstiprināšanas, gadījumā, ja kāds kuģis pārkāpj konvencijas nosacījumus, līdz ar to precizētā teikuma redakcija ir šāda:

“Daudzas svešzemju sugas tika ievestas kopā ar kuģu balasta ūdeņiem un risks ievest jaunas sugas ar balasta ūdeņiem un nosēdumiem ir būtiski mazinājies, bet nav izslēgts arī pēc  Latvijas pievienošanās 2004. gada Starptautiskajai konvencijai par kuģu balasta ūdens un nosēdumu kontroli un pārvaldību (Balasta konvencijas). Tomēr iespējams, ka atsevišķas sugas Baltijas jūrā varētu nokļūt ar apaugumiem, kas veidojas uz kuģu korpusa, enkura, u.t.t.”

	42. 
	Veselības inspekcija
	Jūras plānojuma 2030 sadaļā 3.14. „Klimata pārmaiņas”, norādot klimata pārmaiņu radītās ietekmes, iespējamos riskus un tendences, Inspekcijas ieskatā būtu nepieciešams izvērtēt arī cianobaktēriju (potenciāli toksisko zilaļģu) attīstības tendences, īpaši Rīgas jūras līcī, [..]
	Ņemts vērā


	Sadaļas “3.14. Klimata pārmaiņas” apakšsadaļā “Tendences klimata pārmaiņu ietekmēs un iespējamie riski”, aiz 6. rindkopas pievienota jauna rindkopa, kas izteikta šādā redakcijā:
“Klimata pārmaiņas, īpaši temperatūras paaugstināšanās un izmaiņas biogēno vielu ieplūdēs var ietekmēt mikroskopisko aļģu – fitoplanktona sugu sastāva izmaiņas un pieaugumu. Vasaras periods ar bezvēja un siltu, noslāņotu ūdens virsējo slāni sastopams agrāk, 2018. gadā jau maijā, un ir garāks līdz pat septembra beigām, oktobra sākumam. Šādi laikapstākļi ir īpaši labvēlīgi potenciāli toksisko zilaļģu (cianobaktēriju) attīstībai. 

Cianobaktērijas spēj fiksēt atmosfēras skābekli, kas var ietekmēt slāpekļa un fosfora savienojumu attiecību jūras ūdenī.  To izdalītie toksīni jeb šūnu vielmaiņas produkti var radīt dažādas ādas saslimšanas, organisma iekšējo orgānu bojājumus un ir īpaši kaitīgi maziem bērniem, jūtīgiem, alerģiskiem cilvēkiem arī mājdzīvniekiem un citiem ūdenī mītošiem organismiem.”



	43. 
	Satiksmes ministrija
	71.lpp. (3.15. Ekosistēmu pakalpojumi, Ekosistēmu pakalpojumu novērtēšana)

Pēdējās rindkopas pēdējā teikumā lūdzam precizēt iekavās norādīto laika periodu “(no 2014. – 2013. gadam)”.
	Ņemts vērā
	Sadaļas “3.15. Ekosistēmu pakalpojumi” apakšsadaļas “Ekosistēmu pakalpojumu novērtēšana” pēdējās rindkopas pēdējā teikumā precizēts norādītais laika periods:
“(no 2004. – 2013. gadam)”.  

	STRATĒĢISKĀ DAĻA

	4. Jūras telpas prioritātes

	44. 
	Aizsardzības ministrija

(saņemts 05.09.2018.)
	2.2. JP 4. punkta “Attīstīta jūrniecības nozare un droša kuģu satiksme” un JP Kopsavilkums 3. punkta “Attīstīta jūrniecības nozare un droša kuģu satiksme” 3. teikumā svītrot vārdus “jūras novērošanas sistēmu”, jo Jūras novērošanas sistēmas mērķis ir valsts drošības un aizsardzības nodrošināšana un izmanto tikai militāriem mērķiem, nevis kuģu satiksmes organizēšanas efektivitātei un organizēšanai pa drošiem un ekonomiski izdevīgiem maršrutiem. 


	Ņemts vērā
	4. Jūras telpas prioritātes” apakšsadaļas “Jūras izmantošanas ilgtermiņa redzējums”, rindkopā zem apakšvirsraksta “Attīstīta jūrniecības nozare un droša kuģu satiksme”, 3. teikumā svītroti vārdi “jūras novērošanas sistēmu”, izsakot teikumu šādā redakcijā

“Kuģu satiksme tiek efektīvi organizēta laikā un telpā pa drošiem un ekonomiski izdevīgiem maršrutiem, izmantojot modernas un videi draudzīgas tehnoloģijas, t.sk. AIS, tādējādi nodrošinot drošu satiksmi un mazinot/novēršot negatīvu ietekmi uz jūras ekosistēmu.”

	45. 
	Kurzemes plānošanas reģions
	4)
Visā tekstā par akvakultūru lietot vienotu nosaukumu “gliemenes”, jo, piemēram, Stratēģiskās daļas sadaļā “4.Jūras telpas prioritātes” lietots nosaukums “mīdijas”.
	Ņemts vērā
	78. lpp. vārds “mīdijas” aizstāts ar vārdu “gliemenes”

	46. 
	Satiksmes ministrija
	79.lpp. (5.1.1.Jūras telpas izmantošanas prioritātes, 3.tabula)

Tabulas otrā aile – lūdzam teikuma pirmo daļu izteikt šādā redakcijā: “Nav pieļaujama stacionāro būvju vai konstrukciju izvietošana [..]”. No oriģinālā teksta ir saprotams, ka nav pieļaujamas jau esošās būves (ja tādas būtu).


	Ņemts vērā
	Sadaļas “5.1.1.Jūras telpas izmantošanas prioritātes, 3.tabulā precizēta otrā aile, minēto teikumu izsakot šādā redakcijā:

“Nav pieļaujama stacionāru būvju vai konstrukciju izvietošana, kas nav saistītas ar kuģu satiksmes nodrošināšanu (t.sk. VES, viļņu enerģijas ieguves stacijas, ogļūdeņražu ieguves platformas, akvakultūras laukumi) bez saskaņošanas ar Aizsardzības ministriju.”

	47. 
	Satiksmes ministrija
	79.lpp (5.1.1.Jūras telpas izmantošanas prioritātes, 3. tabula. Jūras telpas izmantošanas veidi un izmantošanas nosacījumi)

“Bioloģiskās daudzveidības izpētes zonas (B1, B2, B3, B4, B5). 

Līdz zonu izpētei nav pieļaujama licenču izsniegšana jaunu jūras izmantošanas veidu uzsākšanai, kas potenciāli varētu apdraudēt aizsargājamos zemūdens biotopus un sugas (t.sk. VES, viļņu enerģijas ieguves stacijas, ogļūdeņražu ieguves platformas, akvakultūras laukumi)”.

Ņemot vērā, ka nav pieļaujama licenču izsniegšana jaunu jūras izmantošanas veidu uzsākšanai tai skaitā VES, atbilstoši jāprecizē grafiskā daļa (dokumenta grafiskajā daļā Bioloģiskās daudzveidības izpētes zonas B1, B2, B3 pārklājas ar Vēja parku izpētes zonām E1, E2, E3, E4).
	Nav ņemts vērā
	Jūras plānojumā noteiktajās Bioloģiskās daudzveidības izpētes zonas nedrīkst veidot VES līdz brīdim, kad ir veikta šo zonu izpēte un ir informācija par tur esošajām dabas vērtībām - zemūdens biotopiem un sugām. 

Analizējot izpētes rezultātā iegūto informāciju var būt pieļaujama licenču laukuma izveide arī vietās, kur pārklājas Bioloģiskās daudzveidības izpētes zonas ar Vēja parku izpētes zonām, ja tas neapraud dabas vērtību aizsardzību. 

Pēc Latvijas Hidroekoloģijas institūta pārstāvju 29.08.2018. Jūras plānojuma darba grupas sanāksmē sniegtās informācijas, B3 zonā jau tiek veikta izpēte. 

	JŪRAS TELPAS IZMANTOŠANAS DAĻA

	5. Plānojuma risinājumi

	48. 
	Satiksmes ministrija
	80.lpp. (5.1.1.Jūras telpas izmantošanas prioritātes, 36. attēls. Jūras telpas izmantošanas prioritātes (avots: VARAM))

Lūdzam 36.attēlā un pielikumā Nr.1 veikt šādus precizējumus: precizēt norādīto militāro poligonu nosaukumus; vienu kuģošanai rezervēto zonu T3 (pieeja Irbes jūras šaurumam) mainīt uz T1. 

No ostu pārvalžu puses varētu būt kādi precizējumi attiecībā uz virzieniem (piemēram, Salacgrīvas osta varētu norādīt, ka ir nepieciešams papildu kuģa ceļš uz dienvidiem no Roņu salas).
	Daļēji ņemts vērā
	Minētā T3 pieeja Irbes šaurumam ved cauri Igaunijas jūras ūdeņiem un savieno ar Igaunijas ostām un Salacgrīvas ostu, tāpēc tas uzskatāms par tranzīta koridoru un saglabājams T3 apzīmējums, nodrošinot atbilstošu platumu, kas T3 zonām ir lielāks par T2 zonām.

Atbilstoši Latvijas jūras administrācijas 26.10.2018. vēstulei Nr. 1-20 N-217 ir pievienots kuģošanai rezervētā zona uz dienvidiem no Roņu salas (kuģošanas virziens Roja - Salacgrīva)

	49. 
	Aizsardzības ministrija

(saņemts 05.09.2018.)
	2.3. JP 5.1.2. punktā 4. tabulas un JP Kopsavilikums 2. tabulas “Jūras telpas izmantošanas normatīvais regulējums”:

2.3.1. sadaļā “Militārie jūras novēršanas tehniskie līdzekļi un to ekspluatācijas aizsargjoslas” ailē “Normatīvie akti, kas nosaka izmantošanas kārtību” papildināt ar atsauci uz MK 2006. gada 27. jūnija Noteikumiem Nr. 508 “Noteikumi par aizsargjoslām ap valsts aizsardzības objektiem un šo aizsargjoslu platumu”;

	Ņemts vērā
	Minētajās vietās 4. tabulas un Kopsavilkuma 2. tabulas rinda “Militārie jūras novēršanas tehniskie līdzekļi un to ekspluatācijas aizsargjoslas” kolonnā “Normatīvie akti, kas nosaka izmantošanas kārtību” papildināta ar punktu šādā redakcijā:
“27.06.2006. MK noteikumi Nr. 508 “Noteikumi par aizsargjoslām ap valsts aizsardzības objektiem un šo aizsargjoslu platumu” nosaka valsts aizsardzības objektus, ap kuriem veidojamas aizsargjoslas, un šo aizsargjoslu platumu”

	50. 
	Aizsardzības ministrija

(saņemts 05.09.2018.)
	2.3.2. sadaļā “Niršanai ierobežotās un aizliegtās teritorijas” ailē “Normatīvie akti, kas nosaka izmantošanas kārtību”:

2.3.2.1.svītrot vārdu “flotiles”, jo tagad vienības nosaukums ir “Jūras spēki”, un svītrot vārdu “piecas” un skaitli “22”, jo nākotnē šis skaits var mainīties;

2.3.2.2. svītrot visu atsauci uz 01.03.2016. MK noteikumiem Nr. 1171, jo tie ir grozījumi MK noteikumos Nr. 1171,  kas jau ir konsolidēti MK noteikumos Nr. 1171. 


	Ņemts vērā

	Minētajās vietās 4. tabulas un 2. tabulas rinda “Militārie jūras novēršanas tehniskie līdzekļi un to ekspluatācijas aizsargjoslas” kolonnā “Normatīvie akti, kas nosaka izmantošanas kārtību” precizēta pirmā rindkopa, svītrojot vārdu “flotiles” un beidzamo teikumu, kā arī otrā rindkopa precizēta, izsakot to šādā redakcijā: 
“21.12.2010. MK noteikumi Nr. 1171 "Noteikumi par Latvijas ūdeņu izmantošanas kārtību un kuģošanas režīmu tajos"” nosaka niršanai ierobežotās un aizliegtās teritorijas”

	51. 
	Satiksmes ministrija
	82.lpp. (4.tabula)

Lūdzam precizēt MK noteikumus -: norādītie 16.08.2014. MK noteikumi Nr.551 zaudēja spēku 06.06.2017., tā vietā jānorāda 09.05.2017. MK noteikumi Nr.253 “Atsevišķu inženierbūvju būvnoteikumi” stājās spēkā 06.06.2017. (JP 82.lpp.). Turpat arī jānorāda, ka ostu robežas t.sk. ārējie reidi tiek noteikti ar attiecīgās ostas MK noteikumiem “Noteikumi par… ostas robežu noteikšanu”.
	Ņemts vērā
	4. tabulā veikti atbilstoši precizējumi, ailē “Ostu teritorijas, t.sk. ostu ārējie reidi” kolonnā “Normatīvie akti, kas nosaka izmantošanas kārtību” tekstu izsakot šādā redakcijā: 

· 9.05.2017. MK noteikumi Nr.253 “Atsevišķu inženierbūvju būvnoteikumi” nosaka inženierbūvju būvniecības procesa kārtību un nosacījumus. Izdoti saskaņā ar Būvniecības likumu.

· Ostu robežas t.sk. ārējie reidi tiek noteikti ar attiecīgās ostas MK noteikumiem “Noteikumi par … ostas robežu noteikšanu”.

· Pašvaldību teritorijas plānošanas dokumenti un saistoši noteikumi.

	52. 
	Satiksmes ministrija
	86.lpp. (5.1.2.Esošie izmantošanas veidi un objekti jūrā, 5. tabula. Jūras telpas izmantošanas papildinformācija)

Lūdzam vārdus “navigācijas vadlīnija” aizstāt ar vārdu “vadlīnija”, jo jūrniecības terminoloģijā lieto tieši šādu terminu. Turklāt nav skaidrs, kādēļ šādā dokumentā būtu jānorāda tik detalizēti navigācijas tehniskie līdzekļi, piemēram, bojas, ņemot vērā, ka peldošo navigācijas līdzekļu atrašanās vieta var mainīties.


	Ņemts vērā
	Sadaļas “5.1.2.Esošie izmantošanas veidi un objekti jūrā” 

5. tabulā vārds “navigācijas vadlīnija” aizstāts ar vārdu “vadlīnija”. 

Navigācijas tehniskie līdzekļi attēloti, lai parādītu esošo situāciju un tā kā Jūras plānojumam būs publiski pieejama ģeotelpisko datu kopas, t.sk. par navigācijas informācija, visi interesenti varēs uzzināt informāciju par navigācijas tehnisko līdzekļu atrašanās vietām. Nepieciešamības gadījumā, mainoties objektu izvietojumam,  tiešsaistē pieejamo ģeotelpisko datu kopas var salīdzinoši ātri precizēt. 



	53. 
	Kurzemes plānošanas reģions
	5) 
Jūras telpas izmantošanas daļas sadaļā “5.1.3.3. Rekomendācijas jūras akvakultūras ierīkošanai” apakšsadaļā “Jūras akvakultūras ietekme uz vidi” sniegt pamatojumu apgalvojumam par akvakultūras, īpaši gliemeņu, ietekmi uz putnu ziemošanas vietām, jo pasaules praksē ir pretēja pieredze, ka putni apēd visu gliemeņu fermas ražu, nevis gliemeņu ferma rada apdraudējumu putniem.
	Ņemts vērā

	Sadaļā “5.1.3.3.Rekomendācijas jūras akvakultūras ierīkošanai” apakšsadaļas “Jūras akvakultūras ietekme uz vidi” svītrots otrās rindkopas 4. teikums (“Akvakultūras fermas, īpaši gliemeņu akvakultūra, var radīt arī negatīvu ietekmi uz migrējošo putnu (kākauļa, melnās un tumšās pīles, melnā alka) ziemošanas vietām.”).

	54. 
	Kurzemes plānošanas reģions
	6)
Iepriekš minētajā sadaļā lūdzam pamatot un precizēt ieteicamo dziļumu akvakultūras fermu izvietošanai piekrastes ūdeņos, jo gliemeņu fermu ieteicams izvietot vismaz 5 m no virsmas (atkarībā no viļņu ekspozīcijas konkrētā vietā Latvijas piekrastē), neskarot ūdens gultni, līdz ar to tas ir atkarīgs no virvju / tīklu augstuma, tāpēc ieteicamais dziļums ir vismaz 10 metri.
	Nav ņemts vērā 

	Piedāvātais dziļums 10 m nav pretrunā ar sadaļas “5.1.3.3.Rekomendācijas jūras akvakultūras ierīkošanai” apakšsadaļas “Jūras akvakultūras ietekme uz vidi” otrās rindkopas beidzamā teikumā esošo ieteicamo dziļumu 20 m. 20 m dziļums uzskatāms par drošāku dziļumu.


	55. 
	Kurzemes plānošanas reģions
	2)
Kopsavilkuma sadaļā “5.1.3.3.Rekomendācijas jūras akvakultūras ierīkošanai” tekstā par Jūras akvakultūras ietekmi uz vidi norādīts, ka integrētai zivju, aļģu un gliemeņu akvakultūrai (IMTA) varētu būt piemērota teritorija iepretim Jūrkalnei un Užavai, kas varētu nodrošināt atbilstošu temperatūras un skābekļa koncentrācijas režīmu un ūdens sāļumu lašveidīgo zivju sugu audzēšanai – lūdzam pamatot šo informāciju attiecībā uz gliemenēm, jo Reģiona rīcībā nav informācijas par šādiem pētījumiem un secinājumiem.
	Ņemts vērā


	Sadaļas “3.7.2. Jūras akvakultūras attīstība” apakšsadaļas “Jūras akvakultūras attīstību noteicošie vides apstākļi” svītrots pēdējais teikums.

	56. 
	Kurzemes plānošanas reģions
	7)
Jūras telpas izmantošanas daļas sadaļā “5.1.3.3. Rekomendācijas jūras akvakultūras ierīkošanai” apakšsadaļā “Jūras akvakultūras ietekme uz citām jūras izmantošanas interesēm” pamatot apgalvojumu, ka zonās, kur jau ir izsniegtas licences ogļūdeņražu izpētei un ieguvei, kā arī būvēm, t.sk. VES, akvakultūras ražotnes nav pieļaujamas. Pasaulē sekmīgi apvieno vēja enerģijas ieguves zonas un gliemeņu audzēšanu, jo vēja fermu izveidotās platformas labi kalpo gliemeņu fermu nostiprināšanai. Beļģijas un Dānijas zinātnieki veikuši apjomīgus pētījumus Ziemeļjūrā.
	Ņemts vērā
	Sadaļas 5.1.3.3.Rekomendācijas jūras akvakultūras ierīkošanai” apakšsadaļas “Jūras akvakultūras ietekme uz citām jūras izmantošanas interesēm”  pēdējā rindkopa precizēta, to izsakot šādā redakcijā:

Savukārt zonās, kur jau ir izsniegtas licences ogļūdeņražu izpētei un ieguvei, kā arī būvēm, t.sk. VES, akvakultūras fermu izvietošana nav pieļaujama, izņemot gadījumus, ka to atļauj izsniegtās licences nosacījumi.



	57. 
	Dabas aizsardzības pārvalde
	5.
Ņemot vērā, ka veicot izpēti arī ir iespējama ogļūdeņražu nonākšana vidē, radot apdraudējumu jūras ekosistēmai, sadaļu “Rekomendācijas ogļūdeņražu izpētei un ieguvei” nepieciešams papildināt ar nosacījumu, ka ogļūdeņražu izpēte (ogļūdeņražu izpētes urbumu, laukumu ierīkošana) nav pieļaujama vietās, kur tas negatīvi var ietekmēt esošās vai potenciālās īpaši aizsargājamās teritorijas, biotopus (arī bioloģiskās daudzveidības izpētes zonās), zivju nārsta un to mazuļu uzturēšanās vietas un putniem nozīmīgās teritorijas. Lai gan 3.tabulā sniegti izmantošanas nosacījumi, kas definē pie kādiem nosacījumiem darbības pieļaujamas, Pārvaldes ieskatā būtu nepārprotami jānosaka prioritātes, tās attēlojot arī kartogrāfiskajā materiālā, it sevišķi situācijās, kad jau ir zināmi ogļūdeņražu licences laukumi, novēršot dažādu savstarpēji konkurējošu izmantošanas veidu pieļaujamību vienā un tai pašā teritorijā. 

Papildus Pārvalde lūdz precizēt 3.tabulu attiecībā uz bioloģiskās daudzveidības izpētes zonām, paredzot, ka līdz šo zonu izpētei nav pieļaujama arī ogļūdeņražu licenču izsniegšana izpētei un eksperimentālai ieguvei, jo atbilstoši Likumam par zemes dzīlēm licenci ogļūdeņražu izpētei var izsniegt līdz 10 gadiem – Pārvaldes ieskatā tas ir salīdzinoši ilgs licences darbības periods un pirms šādas licences izsniegšanas būtu jau jābūt veiktai izpētei, lai novērstu to, ka veicot ietekmes uz vidi novērtējumu jau pēc licences saņemšanas tiek secināts, ka veicot iecerēto darbību tiks nodarīts būtisks kaitējums dabas vērtībām un reāla darbība netiek atļauta.
	Daļēji ņemts vērā 

	Ogļūdeņražu izsniegtās licences un licenču bloki ir ņemti vērā pie zonējuma izstrādes, bet konkrētas jaunas zonas ogļūdeņražu izpētei un ieguvei plānojumā netiek noteiktas.

Sadaļas “5.1.3.4.Rekomendācijas ogļūdeņražu izpētei un ieguvei” apakšnodaļas “Ogļūdeņražu ieguves ietekme uz vidi” rindkopas 5. teikums izteikts šādā redakcijā: 

“Tādēļ naftas ieguve nebūtu pieļaujama putnu un zemūdens biotopu aizsardzībai izveidotās teritorijās (it īpaši gārgaļu, kākauļu, melnās un tumšās pīles, kā arī melnā alka ziemošanas vietās), bioloģiskās daudzveidības izpētes zonās līdz to izpētes veikšanai, kā arī zivju nārsta un mazuļu uzturēšanās vietās (it īpaši piekrastes joslā līdz 10 m dziļumam).”

3. tabulā precizēti izmantošanas nosacījumi Bioloģiskās daudzveidības izpētes zonām (B1, B2, B3, B4, B5), nosacījumus izsakot šādā redakcijā:

“Līdz zonu izpētei nav pieļaujama licenču izsniegšana jaunu jūras izmantošanas veidu uzsākšanai, kas potenciāli varētu apdraudēt aizsargājamos zemūdens biotopus un sugas (t.sk. VES, viļņu enerģijas ieguves stacijas, ogļūdeņražu izpēte un eksperimentāla ieguve, ogļūdeņražu ieguves platformas, akvakultūras laukumi).Ja izpētē netiek konstatētas aizsargājamas dabas vērtības, izpētītās zonas vai to daļas var tikt paredzētas jaunu jūras izmantošanas veidu licenču izsniegšanai.”

	58. 
	Pasaules Dabas Fonds
	3.
Piekrītam par pieļaujamo licenču izsniegšanu jaunu jūras izmantošanu veidu uzsākšanai, kamēr notiek izpētes darbi un lai varētu ierobežot potenciāli apdraudētās aizsargājamās teritorijas;
	Ņemts vērā
	Pieņemts zināšanai.

	59. 
	Satiksmes ministrija
	91.lpp. (5.1.3.6. apakšnodaļā “Grunts novietņu ietekme uz citām jūras izmantošanas interesēm”)

3.rindkopas 3.teikumā lūdzam veikt šādu precizējumu:

Grunts novietnes nebūtu pieļaujamas prioritārajās teritorijās zvejai ar grunts trali prioritārajās teritorijās.
	Nav ņemts vērā
	Sadaļā “5.1.3.6. Rekomendācijas jaunu grunts novietņu ierīkošanai” apakšnodaļā “Grunts novietņu ietekme uz citām jūras izmantošanas interesēm” nevar veikt minētos precizējumus, jo JP 2. redakcijā nav noteiktas šādas “Prioritārās teritorijas zvejai ar grunts trali”. 

	60. 
	Latvijas Pašvaldību savienība
	2. 
93. lpp. sadaļas Stratēģiskie mērķi un uzdevumi 6. tabulā piekrastes pašvaldībām kā atbildīgajām institūcijām ir uzdoti vairāki jauni uzdevumi ar norādi, ka tie īstenojami pašvaldību esošā budžeta ietvaros vai piesaistot ārvalstu finanšu palīdzības līdzekļus. LPS norāda, ka pašvaldībām ar Zemes pārvaldības likumu valdījumā nodotā valsts īpašuma - jūras piekrastes ūdeņu pārvaldībai – nepieciešams valsts finansiāls atbalsts. Uzdevumi pašvaldībām svītrojami.
	Ņemts vērā


	6. tabulā kolonnā “Atbildīgās institūcijas” svītroti vārdi “piekrastes pašvaldības” uzdevumos 3.1, 3.2., 3.3. 3.5., 3.6., 3.8. 
3.5. uzdevumā piekrastes pašvaldības aizstāts ar ZM, jo Zemkopības ministrijas funkcija ir “izstrādāt valsts politiku zivsaimniecības nozares attīstības un zivju resursu pārvaldības jomā;” un tā nodrošina finansējumu piekrastes zvejai nepieciešamās infrastruktūras attīstībai (t.sk. ES fondu ietvaros).
Uzdevumiem 1.5. un 3.7. ir nepieciešama pašvaldību līdzdalība un šie uzdevumi  saistīti ar Piekrastes plānojuma ieviešanu, kā arī šādu uzdevumu iekļaušana Jūras plānojumā var sniegt papildus pamatojumu finansējuma piesaistei, tāpēc pašvaldībām saglabājami šie uzdevumi. 

	61. 
	Latvijas Pašvaldību savienība
	3.
96. lpp. sadaļā “Pašvaldību loma plānojuma īstenošanā” vēlējuma formā norādīts, ka valsts vai privātā komersanta būvniecības aktivitāte jūrā līdz 2 km būtu jāsaskaņo ar vietējo pašvaldību. LPS uzskata, ka jebkuras personas būvniecības iecere piekrastes pašvaldību valdījumā nodotajos jūras piekrastes ūdeņos līdz 2 km jūrā ir jāskaņo ar vietējo pašvaldību. 
	Ņemts vērā
	Sadaļas “6.2.Pašvaldību loma plānojuma īstenošanā” 4. rindkopas pirmais teikums izteikts šādā redakcijā: “Savukārt jebkura veida būvniecības aktivitāte jūrā līdz 2 km attālumam no krasta līnijas, kur darbības ierosinātājs ir valsts vai privātais komersants, jāsaskaņo ar pieguļošo pašvaldību.”


	62. 
	Satiksmes ministrija
	97.lpp. (6.3.Pārrobežu sadarbība JP īstenošanā)

Lūdzam precizēt pirmās rindkopas otro teikumu “Tomēr kaimiņvalstīm ir jāspēj saskaņot plānoto vai perspektīvo kuģošanas koridoru (rezervāciju) zonas [..]”, jo šādā dokumentā  nevar paredzēt pienākumus kaimiņvalstīm. Lūdzam minēto apgalvojumu skatīt arī kontekstā ar Plānojuma 3.pielikumu (informācija par Igauniju - 2.lpp.).

Otrās rindkopas otrā teikuma iekavās ir norādīts maksimālais kuģu ceļu dziļums “(apm. 19m)”, savukārt dokumenta 24.lpp ir norādīts, ka “ [..] Maksimālais iespējamais dziļums šajā kuģošanas ceļā ir 17m, tomēr pie Gedseras smilšu migrācijas dēļ iespējamais dziļums ir 16,4m.”  Attiecīgi, lūdzam savstarpēji saskaņot norādīto kuģa ceļu dziļumu vai apsvērt iespēju šādu papildinformāciju svītrot.
	Ņemts vērā
	Sadaļas “6.3.Pārrobežu sadarbība JP īstenošanā” 6.rindkopā mīkstināts minētais apgalvojums, to izsakot šādā redakcijā: “Tomēr kaimiņvalstīm būtu jāsadarbojas, lai panāktu atbilstīgas plānoto vai perspektīvo kuģošanas koridoru (rezervāciju) zonas, it īpaši ņemot vērā, ka, attīstoties tehnoloģijām, būs iespējama kuģu autonoma vadība no krasta.

Precizēts arī 7. rindkopas otrā teikuma iekavās norādītais maksimālais kuģu ceļu dziļums “(apm. 17 m)”.

	6. Plānojuma īstenošana un tā aktualizācija

	63. 
	Kurzemes plānošanas reģions
	Jūras plānojuma īstenošana un aktualizācija:

1)
Papildināt sadaļas “6.1. Jūras plānojuma īstenošana 4.tabulas “JP stratēģiskie mērķi un uzdevumi” 1.5.punktā atbilstīgās institūcijas ar Kurzemes un Rīgas plānošanas reģioniem, jo abi reģioni kā vadošie partneri vai partneri piedalās nozīmīgu projektu ieviešanā jūras un piekrastes tūrisma attīstības jomā.
	Ņemts vērā 
	6. tabulā 1.5. uzdevumam kā atbildīgās institūcijas norādītas: “Piekrastes pašvaldības, EM, VARAM, KPR, RPR”

	64. 
	Dabas aizsardzības pārvalde
	6.
Lūdzam izvērtēt, vai nav nepieciešams papildināt 6.tabulas SM2 sadaļu, paredzot, ka situācijā, ja bioloģiskās daudzveidības izpētes teritorijās tiek konstatētas būtiskas dabas vērtības, tiek zinātniski izvērtēta nepieciešamība veidot īpaši aizsargājamas jūras teritorijas, izpildes  termiņu nosakot 2030.gadu, bet atbildīgās institūcijas VARAM, LHEI un DAP. Tas sasauktos ar Vides pārskata 3.1. tabulā un 33. lappusē norādīto, ka jūras plānojums 2030 paredz veikt izpēti EEZ potenciālu aizsargājamo jūras teritoriju noteikšanai.
	Daļēji ņemts vērā 

	JP ir noteicis bioloģiskās daudzveidības izpētes teritorijas un attiecīgi plāno aktualizēt informāciju par ekoloģiski nozīmīgām teritorijām un biotopu/sugu izplatību un stāvokli. Tomēr attiecīgos novērtējumus, kas ir vajadzīgi, lai izvērtētu nepieciešamība veidot īpaši aizsargājamas jūras teritorijas būtu jāveic saskaņā ar likumu “Par īpaši aizsargājamām dabas teritorijām” un Ministru kabineta 2002.gada 28.maija noteikumi Nr.199 “Eiropas nozīmes aizsargājamo dabas teritoriju (Natura 2000) izveidošanas kritēriji Latvijā”.

	65. 
	Veselības inspekcija
	Jūras plānojuma 2030 jūras telpas izmantošanas daļā, sadaļā 6.1. „Plānojuma īstenošana” 6. tabulā „JP stratēģiskie mērķi un uzdevumi” pie izvirzītā mērķa SM3 “Integrēta jūras un sauszemes teritoriju izmantošana, veicinot ar jūru saistītās uzņēmējdarbības un tai nepieciešamās infrastruktūras”, ir minēts uzdevums 3.8. Īstenot jūras tūrisma un rekreācijas attīstībai nepieciešamo infrastruktūras izveidi un uzturēšanu. Kā uzdevuma izpildes rādītājs minēts „“Zilā karoga” sertifikātu ieguvušo peldvietu skaits” (95. lpp).

Jau iepriekš, izskatot Jūras plānojuma 1. redakciju, Inspekcija bija norādījusi, ka peldvietām, kuras tiek iekļautas oficiālo peldvietu sarakstā, no kurām tikai 1/3 daļa ir ieguvušas “Zilā karoga” sertifikātu, ir normatīvos noteikta virkne uzturēšanas, drošības un higiēnas prasību, kuras jāievēro peldvietu apsaimniekotājiem, līdz ar to Inspekcija uzskata, ka, kā rādītājs ir jāmin nevis „“Zilā karoga” sertifikātu ieguvušo peldvietu skaits”, bet „oficiālo peldvietu skaits”.

Inspekcija pasvītro, ka „Zilā karoga” sertifikāta iegūšana ir brīvprātīga un līdz ar to nav izvirzāma kā obligāts mērķis visām peldvietām.
	Daļēji ņemts vērā 
	6. tabulas 3.8. uzdevumā pievienots papildus rādītājs “•Oficiālo peldvietu skaits”. 

Rādītāju  ““Zilā karoga” sertifikātu ieguvušo pludmaļu skaits” nav pamats svītrot, jo tas parāda peldvietu skaitu, kas izrāda iniciatīvu un nodrošina starptautisku labās prakses “Zilā karoga” standartu ievērošanu un augstu pakalpojumu kvalitāti. 



	66. 
	Dabas aizsardzības pārvalde
	7.
Šobrīd Jūras plānojuma 2030 99.lappusē attiecībā uz indikatoriem uz vidi, ekonomiku un sociālajiem aspektiem sniegta atsauce uz Jūras vides monitoringa programmu, kas ir spēkā līdz 2020.gadam, kā arī piesaukts krasta procesu monitorings. Ņemot vērā, ka šis dokuments tiek izstrādāts laika posmam līdz 2030.gadam, bet monitoringa programmas ir apstiprinātas līdz 2020.gadam un lai šī dokumenta darbības laikā nerastos pretrunas ar monitoringa programmām pēc 2020.gada, lūdzam skaidri definēt indikatorus, kas no monitoringa programmām tiks izmantoti, kādā periodā monitoringi īstenojami un atbildīgās iestādes par konkrēto monitoringa programmu īstenošanu.
	Daļēji ņemts vērā


	Sadaļas 6.4. apakšsadaļas “Indikatori JP noteikto jūras izmantošanas darbību ietekmei uz vidi, ekonomiku un sociālajiem aspektiem” precizēta pirmā rindkopa, to izsakot šādā redakcijā:

“Jūras vides monitoringa programma jūras izmantošanas īstenošanai tiek īstenota atbilstoši Vides monitoringa programmas Jūras vides monitoringa programmai, kas izriet no Eiropas Parlamenta un Padomes Direktīvas 2008/56/EK „Jūras stratēģijas pamatdirektīva”. Lai pēc 2020.gada monitoringa programmu uzlabotu, LHEI līdz 2022.gadam plānots iegūt un analizēt jaunu vides informāciju, kā arī sagatavot priekšlikumus jūras vides indikatoriem.”
Direktīvas 2008/56/EK prasības nosaka kā jānodrošina monitorings.

	Grafiskais materiāls

	67. 
	Aizsardzības ministrija
	-
Plānojuma grafiskajai daļai “Jūras atļautā izmantošana” būtu jānorāda LĢIA sagatavotās topogrāfiskās kartes mērogā 1: 250 000 sagatavošanas gadu, tā sagatavota 2012.gadā.
	Ņemts vērā
	Precizēts grafiskās daļas “Jūras atļautā izmantošana” kartē.

	KOPSAVILKUMS

	68. 
	Kurzemes plānošanas reģions
	2)
Kopsavilkuma sadaļā “5.1.3.3.Rekomendācijas jūras akvakultūras ierīkošanai” tekstā par Jūras akvakultūras ietekmi uz vidi norādīts, ka integrētai zivju, aļģu un gliemeņu akvakultūrai (IMTA) varētu būt piemērota teritorija iepretim Jūrkalnei un Užavai, kas varētu nodrošināt atbilstošu temperatūras un skābekļa koncentrācijas režīmu un ūdens sāļumu lašveidīgo zivju sugu audzēšanai – lūdzam pamatot šo informāciju attiecībā uz gliemenēm, jo Reģiona rīcībā nav informācijas par šādiem pētījumiem un secinājumiem.
	Ņemts vērā

	Kopsavilkuma sadaļas “5.1.3.3.Rekomendācijas jūras akvakultūras ierīkošanai” apakšsadaļas “Jūras akvakultūras ietekme uz vidi” svītrota beidzamā rindkopa.

Kopsavilkumā veikti arī citi precizējumi, atbilstoši arī precizējumiem Jūras plānojumā tekstā.


Sabiedrības iebildumi un priekšlikumi par Vides pārskata projektu 
	Nr.
p.k.
	Iesniedzējs
	Iesniegtā iebilduma/
priekšlikuma būtība
	Ņemts vērā/
nav ņemts vērā
	Pamatojums, ja iebildums/priekšlikums
nav ņemts vērā

	1. 
	Dabas aizsardzības pārvalde
	1. Jūras plānojuma 2030 3.11. sadaļā “Bioloģiskā daudzveidība un dabas aizsardzība” nodaļā “Bioloģiskā daudzveidība un biotopi Baltijas jūrā” ievietots 24. attēls “Grunts nogulumi un ES nozīmes aizsargājamā biotopa – 1170 Akmeņu sēkļi jūrā izplatības karte”. Piedāvājam 24.attēla nosaukumu izteikt šādā redakcijā “Grunts nogulumi un ES nozīmes aizsargājamo biotopu izplatības karte”, papildus lūdzot kartē iezīmēt un aprakstu papildināt par ES nozīmes biotopa Smilts sēkļi jūrā (1110) iespējamo izplatību atbilstoši rokasgrāmatas “Eiropas Savienības aizsargājamie biotopi Latvijā” izplatības aprakstam (30.lpp). Pārvalde aicina izvērtēt, vai nav papildināms arī apraksts par biotopiem, norādot, kāda veida ES nozīmes biotopi varētu būt sastopami norādītajās bioloģiskās daudzveidības izpētes zonās.  Ja šī sadaļa tiek papildināta atbilstoši Pārvaldes lūgumam, attiecīgi precizējumi veicami arī 87.lapaspusē pie apakšvirsraksta “Bioloģiskās daudzveidības saglabāšana”, kā arī attiecīgajās Vides pārskata sadaļās.


	Ņemts vērā
	Ir papildināta Vides pārskata (turpmāk - VP) 4.1.3 sadaļa “Dzīvotnes aizsardzības stāvokļa tendences nav zināmas.  Savukārt, saskaņā ar jaunākajiem izpētes rezultātiem un LHEI iegūtajiem datiem, ES nozīmes biotopa -1110 “Smilts sēkļi jūrā” izplatības raksturošanai trūkst informācijas par biotopa sastopamību Latvijas jūras ūdeņos, ieskaitot atklātās Baltijas jūras daļu un Rīgas līci

	
	
	2.
Attiecībā par sugu un biotopu aizsardzības stāvokļa novērtējumiem, kas sniegti ziņojumā Eiropas Komisijai saskaņā ar Eiropas Padomes 1992.gada 21.maija direktīvas 92/43/EKK par dabisko dzīvotņu, savvaļas faunas un floras aizsardzību 17.pantu, lūdzam norādīt, ka Jūras plānojumā 2030 izmantota informācija no ziņojuma, kas sagatavots par periodu 2007-2012, bet nākošais ziņojums jāiesniedz 2019.gada sākumā. Ņemot vērā to, ka turpina pieaug invazīvo sugu sastopamība, tai skaitā pieaug apaļā jūrasgrunduļa populācija, nākošajā ziņojumā visticamāk vērtējums attiecībā uz ES nozīmes jūras biotopiem neuzlabosies, jo  atbilstoši LHEI sniegtajai neoficiālajai informācijai invazīvo sugu un citu faktoru radītā ietekme joprojām negatīvi ietekmē gan biotopu platības, gan kvalitāti.  Līdz ar to arī Vides pārskata tabulā 8.1. norādītais, ka Jūras plānojums 2030 labvēlīgi ietekmēs jūras biotopu aizsardzības stāvokli būtu precizējams, jo tikai teritoriju “rezervēšana” biotopu aizsardzībai pati par sevi nekādā veidā nesamazinās esošās negatīvās ietekmes, ko rada invazīvās sugas. 


	Ņemts vērā
	Vērtējums ir mainīts uz “neitrālu”, jo plānojums tomēr ir iestrādājis nosacījumus, kas varētu novērst negatīvu ietekmi no atsevišķām darbībām uz biotopu aizsardzība stāvokli.

	2. 
	Pasaules Dabas Fonds
	1. Pašreizējais Vides pārskats ieskicē to, ka jūras plānojums un pārvaldība ir atdalīta no citām nozarēm (t.s. sauszemes nozarēm, piem. lauksaimniecība) un pārvaldes sistēmām. Taču lai sekmētu jūras ekonomisko, sociālo un vides problēmu risināšanu, gan jūras, gan sauszemes nozarēm un valsts pārvaldes sistēmām ir jāstrādā vienoti, jo risinājuma ziņā šīs jomas nav nodalāmas. Tā rodot vienotus risinājumus barības vielu noplūdes samazināšanā, bioloģiskās daudzveidības saglabāšanā, atbildīgas zvejniecības attīstīšana un intensīvas zvejas kontrolēšanā. Baltijas jūras sateces baseins ir četras reizes lielāks par pašu jūras teritoriju, kas norāda, ka radītās slodzes gan jūrā, gan sateces baseina apgabalos rada īpaši jutīgu vides stāvokli. Līdz ar to integrēta jūras pārvaldības sistēma, kas tiecas uz sadarbību un kopēju risinājumu izveidi ne tikai, lai risinātu lauksaimniecības, mājsaimniecību un nozaru radītās sekas, bet arī sekmētu sadarbību starp dažādām interešu grupām un nozarēm. Tā būtu iespējams tiekties uz ilgtspējīgas Baltijas jūras stāvokli jau pašā problēmas sākumstadijā. Ziņojumā var novērot, ka pašreizējā situācijā katra nozare strādā atsevišķi, koncentrējoties uz savu labumu. Šāda veida attieksmi un darbību turpinot, nebūs iespējams sasniegt ne tikai labu Baltijas jūras vides stāvokli, bet arī risināt ar jūru saistītos sociālos un ekonomisko jautājumus.
	Ņemts vērā
	Pieņemts zināšanai. Integrētu jūras pārvaldības sistēmu, kas vērsta uz laba jūras vides stāvokļa sasniegšanu, veido izstrādājot Jūras Vides Stratēģiju, kura ietvaros ir izstrādāts un valdībā apstiprināts plāns "Pasākumu programma laba jūras vides stāvokļa panākšanai 2016.-2020. gadā paredzēti vairāki pasākumi.

	
	
	2. Lai veicinātu Baltijas jūras stāvokļa uzlabojumus, reģiona valstīm ir jātiecas uz sadarbību un kopēju risinājumu izveidi (eitrofikācijas un barības vielu noplūdes mazināšana, bioloģiskās daudzveidības saglabāšana, klimata pārmaiņu seku mazināšana un adaptācija, bīstamo vielu noplūdes mazināšana, un jūrlietu un to saistošo nozaru integrēšana). Taču sadarbība būtu arī jāveicina valsts līmenī iesaistot dažādas interešu grupas kā piemēram zinātni un pētniecību, lai nodrošinātu informācijas pieejamību visos interešu grupu līmeņos, privātā sektora iesaisti, zināšanu apmaiņa un labās prakses veicināšanu, sabiedrības aktīva līdzdalību.
	Ņemts vērā
	Šie ir jautājumi, ko risina nevis JP ietvaros, bet gan Pasākumu programmas laba jūras vides stāvokļa panākšanai ietvaros. 

Plāna "Pasākumu programma laba jūras vides stāvokļa panākšanai 2016.-2020. gadā" (turpmāk - programma) paredzēti vairāki pasākumi, kas sasaucas ar priekšlikumu:

· Programmas rīcības virziena “RV1 Datu un informatīvās bāzes veidošana un analīzes veikšana (attiecībā uz D2 Svešās sugas), lai apzinātu un mazinātu svešo sugu izplatības risku” ietvaros paredzēts pasākums JVM1  P2 – “Pētījumi zināšanu bāzes uzlabošanai, lai noskaidrotu svešo sugu ietekmi uz jūras vidi”

· Programmas rīcības virziena “RV2 Datu un informatīvās bāzes uzlabošana piesārņojuma tendenču un īstenoto pasākumu efektivitātes novērtēšanai (attiecībā uz D5 Eitrofikācija). UBAP iekļauto pasākumu īstenošana eitrofikācijas mazināšanai” ietvaros paredzēti pasākumi:

· JVM3 P3 – “Monitoringa intensitātes kāpināšana nenoteiktības mazināšanai novērtējumam par piesārņojuma slodzi uz jūru. 2a)”

· JVM3 P4 – “Kvantificēt mežizstrādes radītās slodzes un izstrādātu efektīvus fosfora (P) slodžu samazināšanas pasākumus. (Augsnes erozijas pētījums) 2b)”

· Programmas rīcības virziena “RV3 Atkritumu rašanās novēršana, informācijas bāzes pilnveidošana, sabiedrības informētības līmeņa celšana (attiecībā uz D10 Jūru piesārņojošie atkritumi)” ietvaros paredzēti pasākumi:

· JVM6 - P4 – “Sabiedrības informēšanas un izglītošanas pasākumi”

· JVM6 – P5 – “Pētījumi zināšanu bāzes uzlabošanai par ūdens kolonnas piesārņojuma līmeni ar mikroskopiskajām plastikāta daļiņām”

· Programmas rīcības virziena “RV4 Informatīvais nodrošinājums un metodiskā vadība telpiskās aizsardzības pasākumu īstenošanai, t.sk. jūras izmantošanas veidu kumulatīvās ietekmes novērtēšanai” ietvaros paredzēts  pasākums: “TM1P1. Pētījumi EEZ un teritoriālajā jūrā, lai zinātniski pamatotu nepieciešamību iespējamu jaunu AJT izveidei un novērtētu zivju nārstam nozīmīgo teritoriju un zivju mazuļu uzturēšanās vietu izplatību”.

· Programmas rīcības virziena “RV5 Zināšanu un informācijas bāzes uzlabošana par jūras vides stāvokli, t.sk. sociālekonomiskajiem aspektiem” ietvaros paredzēts  pasākums: “Pētījumu veikšana zināšanu un informācijas bāzes uzlabošanai un nenoteiktības mazināšanai attiecībā uz D1, D2, D4, D6, D8, D11”

	
	
	3. Piekrītam par pieļaujamo licenču izsniegšanu jaunu jūras izmantošanu veidu uzsākšanai, kamēr notiek izpētes darbi un lai varētu ierobežot potenciāli apdraudētās aizsargājamās teritorijas
	Ņemts vērā
	Pieņemts zināšanai.

	
	
	4. Piekrītam, ka piezveja rada riskus jūrā mītošajiem dzīvniekiem, daždām zivju sugām, nirstošiem putniem, kā arī citām organismu kopienām. Līdz ar to valsts pārvaldes iestādēm sadarbojoties ar pētniecības un zivsaimniecības nozari un arī Baltijas jūras reģiona līmenī, būtu iespējams risināt šo problēmu uzlabojot zvejas rīkus, kā arī veicināt atbildīgu zvejas rīku novietojumu un savākšanu, lai izvairītos no nevēlamas piezvejas. 


	Ņemts vērā
	Papildināta JP 6.3. nodaļa ar šādu teikumu: “Piezveja rada riskus jūrā mītošajiem dzīvniekiem, dažādām zivju sugām, nirstošiem putniem, kā arī citām organismu kopienām, tāpēc sadarbība Baltijas jūras reģiona līmenī palīdzētu meklēt risinājumus zvejas rīkus uzlabošanā, inovatīvu metožu pielietošanā.”



	
	
	 5. Piekrītam par zivju resursu ilgtspējīgu izmantošanu, jo barošanās un nārstošanas vietu un bioloģiskās daudzveidības saglabāšana ir svarīgs aspekts zivju resursu atjaunošanās procesos, lai nodrošinātu atbildīgu zivju patēriņu gan valsts, gan globālā līmenī.

	Ņemts vērā
	Pieņemts zināšanai.

	5. 
	Aizsardzības ministrija
	-
Paskaidrojuma rakstos “Vides pārskats”, “Jūras plānojums” un “Jūras plānojums - Kopsavilkums” iekļautajiem kartogrāfiskajiem materiāliem, ja tiem ir norādīts, ka izmantoti LĢIA sagatavotie dati, būtu jānorāda, kādi dati ir izmantoti, kā arī to sagatavošanas gads.
	Ņemts vērā
	

	6. 
	Veselības inspekcija
	Tāpat Vides pārskata daļā „Starptautiskie un nacionālie vides aizsardzības mērķi, īpaši tie, kas attiecas uz ilgtspējīgas attīstības nodrošināšanu un plānošanas dokumenta saturu” tabulā 3.1. „JP un Vides politikas mērķi vai apsvērumi, kas saistīti ar vidi, ir ņemti vērā, izstrādājot plānošanas dokumentu” pie tematiskās prioritātes „Ūdens resursi un Baltijas jūra”, ailē „Veids, kā mērķi ir ņemti vērā, izstrādājot JP” minēts ‘Viens no JP uzdevumiem arī paredz, ka peldvietu attīstība ir jāvirza saskaņā ar “Zilā karoga” sertifikācijas programmas prasībām” (23. lpp.). Nav skaidrs, kāpēc tieši ar „Zilā karoga” sertifikācijas programmas prasībām, nevis saskaņā ar oficiālajām peldvietām normatīvos noteiktajām prasībām!
	Ņemts vērā
	VP teksts precizēts ar atsauci uz oficiālo peldvietu izveidošanai noteiktajām prasībām.



	7. 
	Veselības inspekcija
	kā arī Vides pārskatā sadaļās 4.3. un 5.1. „Eitrofikācija”, papildus esošajai informācijai par cianobaktēriju izplatību, būtu jāmin iespējamos pasākumus, lai samazinātu zilaļģu masveida attīstības iespējas, ņemot vērā, ka tam ir izšķiroša loma tālākajai rekreācijas attīstībai.
	Ņemts vērā
	VP sadaļas ir attiecīgi papildinātas.

	8. 
	Satiksmes ministrija
	53.lpp (5.5. Klimata pārmaiņas)

Pēdējā rindkopā ir norādīts: “SEG emisijas tiek aprēķinātas zvejas kuģiem, vietējai navigācijai un starptautiskai navigācijai. Vietējā navigācija pārsvarā sastāv no ostu apsaimniekošanas funkcijas (kravu pārvadāšana no SEG aprēķināšanas definīcijās LV nepastāv un satiksmes ministrija to arī pasaka), un atpūtas kuģi sastāda ļoti minimālu daļu no kopējām emisijām. Tādējādi ar jūras transportu SEG emisijas dod nelielu īpatsvaru (apmēram 1%, 2013.gadā) Latvijas kopējās emisijās”. 

Lūdzam precizēt iezīmēto tekstu, jo tas nav saprotams. Turklāt ostu apsaimniekošanas funkcija neietver kravu pārvadāšanu. Lūdzam arī precīzi norādīt, ko un kādā dokumentā ir norādījusi Satiksmes ministrija, vai arī attiecīgo teikumu svītrot.


	Ņemts vērā
	Teksts precizēts.

